Summary: یہ سنہ 1576 کی بات ہے جب ہندوستان کی سرزمین پر مغلیہ سلطنت کا پرچم لہرا رہا تھا اور عرب دنیا سمیت دنیا کے بیشتر حصے پر سلطنت عثمانیہ کی حکومت تھی کہ اسی دوران مغل شہزادی گلبدن بیگم سفر حج پر روانہ ہوئیں۔

بادشاہ بابر کی لاڈلی بیٹی گلبدن بیگم جنھوں نے حرمین کے قیام کے دوران سلطنت عثمانیہ کے فرمان کو بھی ٹھکرا دیا

یہ سنہ 1576 کی بات ہے جب ہندوستان کی سرزمین پر مغلیہ سلطنت کا پرچم لہرا رہا تھا اور عرب دنیا سمیت دنیا کے بیشتر حصے پر سلطنت عثمانیہ کی حکومت تھی۔

اگر ہندوستان میں مغل شہنشاہ جلال الدین محمد اکبر کی حکومت تھی تو سلطنت عثمانیہ کا تاج سلطان مراد علی کے سر پر تھا۔

یہ مغل دور حکومت کے ہندوستان میں پہلا موقع تھا جب کوئی خاتون حج کے لیے روانہ ہو رہی تھیں۔ حج اسلام کے پانچ ستونوں میں سے ایک ہے اور یہ صاحب حیثیت ہر مسلمان پر فرض ہے۔

وہ شہزادی کوئی اور نہیں بلکہ ہندوستان میں مغل سلطنت کے بانی ظہیرالدین محمد بابر کی بیٹی گلبدن بانو بیگم تھیں جنھوں نے 53 سال کی عمر میں فتح پور سیکری کے آرام و آسائش والی دنیا کو چھوڑ کر ایک ایسے سفر پر جانے کا فیصلہ کیا جو اگلے چھ سال تک جاری رہا۔

مؤرخین کا خیال ہے کہ شاید اس کی ایک وجہ یہ ہو سکتی ہے کہ دربار کے مرد مورخین نے ’عزو احترام‘ یا حرمت کے نام پر خواتین عازمین حج کے سفر سے متعلق حقائق کو ظاہر نہیں کیا۔

اکبر کا سب سے بڑا خواب مغلیہ سلطنت کا پرچم پورے ہندوستان پر لہرانا تھا۔ جیسے جیسے وہ ہندوستان میں اپنی سلطنت کی توسیع کر رہے تھے ویسے ویسے وہ خود کو زیادہ پرہیزگار اور خطا نہ کرنے والے شخص کے طور پر پیش کرنے کی کوشش کر رہے تھے۔

روبی لال اپنی کتاب لکھتی ہیں: ’شہنشاہ کے علاوہ کسی کو شاہی حرم میں داخل ہونے کی اجازت نہیں تھی۔ اس حرم میں خوبصورت اور حرمت والی خواتین رہا کرتی تھیں۔ یہ ایک طرح سے اس بات کا ثبوت تھا کہ مغل بادشاہ کی حیثیت تقریباً مقدس تھی۔‘

روبی لال نے اپنی کتاب میں لکھا ہے کہ ’جب ان خواتین کا قافلہ سرخ پتھر کے بنے مغلیہ قلعے والے پایہ سلطنت فتح پور سیکری کی گلیوں سے گزر رہا تھا تو انھیں دیکھنے کے لیے سڑکوں پر عام عورتوں اور مردوں کا ہجوم موجود تھا۔‘

سلطنت مغلیہ کی شہزادی گلبدن بیگم کی طرف سے کیے جانے والے اس انعام و اکرام اور داد و دہشت نے عثمانی سلطان مراد کو ناراض کر دیا۔ کیونکہ انھوں نے اسے دنیا میں مغل بادشاہ اکبر کی بڑھتی ہوئی سیاسی طاقت کے طور پر دیکھا۔

بہر حال پانچویں فرمان کے بعد سنہ 1580 میں گلبدن بیگم اور ان کی ساتھی حجاج خواتین نے عرب سے رخت سفر باندھا اور دو سال کے طویل سفر کے بعد سنہ 1582 میں ان کا قافلہ فتح پور سیکری سے 60 کلومیٹر دور کھانوا پہنچا۔

اگرچہ گلبدن بیگم کے اس سفر کا ذکر اکبرنامہ میں تفصیل سے ملتا ہے لیکن ان کے عرب دنیا میں گزارے گئے وقت اور سلطان مراد کی طرف سے ان کی بے دخلی کے متعلق واقعات کا کوئی ذکر نہیں ہے۔ یہی نہیں یہ ذکر کہیں اور بھی نہیں ملتا ہے۔


Summary: یہ ایک ایسا مقام ہے کہ جو آپ کو اس بات کی یاد دہانی کرواتا ہے کہ مہم جوئی کے لامتناہی اور غیر متوقع مواقعے امریکہ کے اس مقام پر موجود ہیں اور فاصلہ ہے تو سہی مگر نا ہونے کے برابر۔

امریکہ کا وہ غیرمعمولی اور پراسرار کونا جسے برسوں تک کسی نے تلاش کرنے کی ہمت نہیں کی

یوٹاہ کے ایک چھوٹے سے قصبے ایسکالانٹے کے باہر ایک تنگ وادی میں ایڈونچر گائیڈ رِک گرین ایک عجیب و غریب سرحد کی تلاش کر رہے ہیں جو اتنی نامعلوم ہے کہ اس کا شمار زمین پر موجود سب سے پراسرار مقامات میں ہوتا ہے۔

وہ مزید کہتے ہیں کہ ’یہ وہ جگہ ہے جہاں امریکہ میں پہاڑوں کے آخری سلسلے ہنریوس کا نام رکھا گیا تھا۔ یہ دریاؤں کا آخری گھر ہے اور یہ امریکہ کا وہ آخری مقام تھا جسے 1870 کی دہائی میں دریافت کیا گیا تھا۔ ہر کوئی اس کے باہر سے ہی گزرتا رہا کیونکہ یہ بہت خطرناک تھا۔‘

آج جنوبی یوٹاہ کی گرینڈ سٹئیرز ایسکلانٹے امریکہ میں سب سے خطرناک اور ناقابلِ رسائی مقامات میں سے ایک ہے۔ یہ ایک ایسا مقام ہے جو پیچیدہ سطح مرتفع، پہاڑوں اور چٹانوں سے بھرا ہوا ہے اور جسے کبھی بھی مکمل طور پر دُنیا کے سامنے نہیں لایا گیا اور نہ ہی کوئی امریکی شہری، مقامی باشندہ یا کوئی اور اسے سمجھ پایا ہے۔ مثال کے طور پر یہ علاقہ کچھ امریکی ریاستوں ڈیلاویئر اور رہوڈ آئی لینڈ سے بھی بڑا ہے۔

محققین یہاں موجود وادیوں کو ’سائنس مونومنٹ‘ کا نام دیتے ہیں کیونکہ یہ علاقہ ایک بہت بڑی بیرونی تجربہ گاہ بن گیا ہے جس کے ہر کونے کو سائنسدان ہمارے ماحول، ہماری تاریخ اور ہمارے سیارے کے ماضی کو بہتر طور پر سمجھنے کے لیے استعمال کرتے ہیں۔

اُن کا مزید کہنا ہے کہ ’پانی اور خوراک کی کمی کے باوجود زندہ رہنا ایک انتہائی مشکل کام ہے۔ یہ کوئی حیرت کی بات نہیں ہے کہ یہ قدیم برادری آخر کار مشکلات اور خشک سالی کی وجہ سے علاقہ چھوڑنے پر مجبور ہو گئی۔‘

اُن کا مزید کہنا ہے کہ ’ہر صبح مجھے کسی نہ کسی نئے مقام پر دیکھا جا سکتا ہے۔ میں عام طور پر یا تو پیدل سفر کرتا ہوں یا پھر سائیکل چلاتا ہوں۔ میں آنے والے دن کے لیے اپنے آپ کو تیار رکھتا ہوں۔ جب میں کسی ایک جانب نکل پڑتا ہوں تو میں اکثر دوسروں کو دیکھتا ہوں جن کے بارے میں مجھے صرف شک ہے کہ وہ اسی طرح کی وجوہات کی بنا پر وہاں موجود ہیں۔‘

زمین ایک استاد کی مانند ہے، یہ آپ کو بہت کُچھ سیکھنے اور سمجھنے کا موقع دیتی ہے، یہ ان مسافروں کو ناپسندیدہ سبق بھی دے سکتی ہے جو بغیر تیاری کے آتے ہیں۔ اس مقام پر فون کوریج بہت کم ہے۔ جونیپر اور پائن کے درخت شدید گرمی میں زندہ رہنے کے لیے اپنی شاخیں آپ کے اُوپر بچھا دیتے ہیں۔

یہ ایک ایسا مقام ہے کہ جو آپ کو اس بات کی یاد دہانی کرواتا ہے کہ مہم جوئی کے لامتناہی اور غیر متوقع مواقع امریکہ کے اس مقام پر موجود ہیں۔ فاصلہ ہے تو سہی مگر نا ہونے کے برابر۔


بحری جہاز پر دُنیا کا ’سب سے خوبصورت‘ سفر جسے ٹک ٹاکرز نے ’ریئلٹی شو‘ بنا دیا

سوچیے کہ آپ ایک بڑے سے بحری جہاز میں سفر کر رہے ہیں اور اسی دوران آپ کے ٹِک ٹاک پر نئے فالوورز کی تعداد میں بے پناہ اضافہ ہوتا چلا جائے۔

اگر آپ ٹِک ٹاک کے 'فور یو' پیچ پر جائیں تو ہوسکتا ہے کہ آپ ان میں کچھ لوگوں کو پہچان لیں جو کہ ایک بحری جہاز میں نو مہینوں کی مدت پر محیط دُنیا کے سفر پر نکلے ہیں۔

اس کی تشہیر ’بحری جہاز پر کیے گئے اب تک کے سب سے خوبصورت‘ سفر کے طور پر کی گئی جو کہ دنیا کے سات براعظموں میں واقع 60 ممالک پر محیط ہے۔

لیکن دُنیا کے اتنے سارے ممالک کا سفر سستا نہیں بلکہ بہت زیادہ مہنگا ہے۔ اس بحری جہاز کے سب سے سستے ٹکٹ کی قیمت 59 ہزار ڈالر یا 46 ہزار پاؤنڈز فی کس ہے۔

سفر مہنگا ہونے کے باوجود یہ جہاز مسافروں سے بھرا ہوا ہے اور اس پر موجود لوگ اپنے سفر کو سوشل میڈیا پر شیئر کر رہے ہیں۔ برینڈی خود اس سفر کے دوران ایک لاکھ 83 ہزار سے زائد فالوورز حاصل کر چکی ہیں۔

اس سفر کے حوالے سے پائی جانے والی آن لائن دلچپسی کا اثر اس بحری جہاز پر بھی پڑا جس کے متعلق برینڈی کا کہنا ہے کہ وہاں پہلے کوئی ایسا شخص موجود نہیں تھا جو اُن کے بال سنوار سکے لیکن آن لائن فالوورز کے کمنٹس کی وجہ سے جہاز پر ایک ایسا شخص میسر آگیا جو بال سنوارنے کا ماہر ہے۔

اس بحری جہاز کو بنانے والی کمپنی رائل کریبیئن نے اس خبر کے حوالے سے بی بی سی کی طرف سے بھیجے گئے سوالات کا جواب نہیں دیا۔

سوشل میڈیا پر اس سفر سے متعلق کافی قیاس آرائیاں کی جا رہی ہیں۔ ایک افواہ یہ بھی سامنے آئی کہ مشرقِ وسطیٰ میں پیدا پونے والی کشیدگی کے سبب سفر روک دیا گیا ہے۔

برینڈی کا کہنا ہے کہ 'دنیا بھر میں جاری کشیدگی کے سبب جہاز کا راستہ دو سے تین مرتبہ تبدیل کیا گیا ہے۔ لیکن ان کا کہنا ہے کہ یہ سفر فی الحال ختم نہیں ہو رہا بس اس کا راستہ تبدیل کیا گیا ہے۔

یہ بات بھی سننے میں آئی تھی کہ جہاز کے سفر کے دوران کوئی خاتون حاملہ ہوگئی ہیں لیکن برینڈی کا کہنا ہے کہ وہ خاتون 'پہلے سے ہی حاملہ تھیں' اور 'انھوں نے اس سفر کی منصوبہ بندی اسی دوران کی تھی۔‘

اس جہاز کے مسافروں کے سوشل میڈیا پر فالوورز کی بڑھتی ہوئی تعداد کا اثر باقی لوگوں پر بھی پڑ رہا ہے اور اب انفلوئنسرز بھِی مختصر دورانیے کے سفر کے لیے اس جہاز پر سوار ہو رہے ہیں۔

انجیلا اس حوالے سے کہتی ہیں کہ 'یہ بالکل اس طرح ہے جیسے آپ اپنے ایڈونچر کا انتخاب خود کر رہے ہیں اور کسی کتاب کا حصہ ہیں اور لوگ انتخاب کر رہے ہوں کہ وہ پیراشوٹ کے ذریعے چھوٹے سیگمنٹس کے لیے جہاز پر سوار ہو جائیں۔'


Summary: جنوبی کوریا نے یکم جنوری 2024 سے ڈیجیٹل خانہ بدوشوں کے لیے ایک نئے ویزے کا اجرا شروع کیا ہے۔ دو سال کی مدت والے اس ویزے میں آپ باآسانی اپنی ریموٹ نوکری برقرار رکھ سکتے ہیں۔

ڈیجیٹل خانہ بدوشوں کے لیے جنوبی کوریا کا نیا ’ورکیشن ویزا‘ کیا ہے؟

جنوبی کوریا کبھی بھی ڈیجیٹل خانہ بدوشوں کے لیے سرِفہرست ملک نہیں رہا تاہم اس کا ایک نیا ویزا گیم چینجر ثابت ہو سکتا ہے۔ اس کا اعلان 2023 کے اواخر میں کیا گیا اور یکم جنوری 2023 سے اس پر عملدرآمد شروع ہوچکا ہے۔

’ورکیشن ویزا‘ کے ذریعے ایک ملازم (اور ان کا خاندان) دو سال تک جنوبی کوریا میں رہ سکیں گے۔ اس سے قبل غیر ملکیوں کو محض 90 روز کا سیاحتی ویزا دیا جاتا تھا۔

اس کے لیے ضروری ہے کہ امیدوار کسی غیر ملکی کمپنی کا ملازم ہو اور اس نے اسی صنعت میں کم از کم ایک سال تک کام کیا ہو تاہم اس کے لیے قریب 50 ہزار پاؤنڈز سالانہ تنخواہ اور 59 ہزار پاؤنڈز کی پرسنل ہیلتھ انشورنس بھی ضروری ہے۔

مگر جنوبی کوریا میں ڈیجیٹل خانہ بدوشوں کے لیے کیا سہولیات ہیں اور اس ملک کے بارے میں کیا جاننا ضروری ہے، اس بارے میں ہم نے ماضی میں یہاں قیام کرنے والے سیاحوں سے بات کی ہے۔

جینودو جزیرہ بھی رموٹ ورکرز کے پسندیدہ مقامات میں سے ہے۔ یہ ملک کا سب سے بڑا جزیرہ ہے اور جنوبی کوریا کے اکثر رہائشی یہاں چھٹیاں منانے آتے ہیں۔ مارکل نے کہا کہ ’اس چھوٹی سی جگہ پر دیکھنے کو بہت کچھ ہے۔ بطور آتش فشاں جزیرہ اس کی دلچسپ تاریخ ہے۔ آپ یہاں خواتین غوطہ خوروں کو دیکھ سکتے ہیں جس کے لیے یہ جزیرہ مشہور ہے۔‘

یہاں دو مرکزی شہر ہیں جہاں سب باآسانی دستیاب ہوتا ہے: جینودو اور سیوگویپو۔ خانہ بدوشوں کا کہنا ہے کہ ایسے کئی ریستوران ہیں جہاں آپ پُرسکون ماحول میں کام کر سکتے ہیں اور کام کے بعد آرام کی جگہیں بھی قائم ہیں مگر یہاں بڑے شہروں جیسی نائٹ لائف نہیں۔

ریموٹ ورکرز کا کہنا ہے کہ یہاں رہتے ہوئے آپ مختلف جگہوں پر گھوم پھر لیتے ہیں اور اسی دوران آپ کو کام کے لیے مخصوص جگہیں بھی مل جاتی ہیں۔ علاقے کے اعتبار سے یہ چھوٹا ملک ہے مگر یہاں سفر کرنا قدرے آسان ہے۔ آپ کی رہائش گاہ کہیں بھی ہو، آپ دن میں سیاحتی دورے کر سکتے ہیں۔

پارش نے کہا کہ سبوے اور قطاروں میں معمر افراد سب سے تیزی سے اپنی جگہ بناتے ہیں لیکن وہ دل کے اچھے ہوتے ہیں۔ ’وہ آپ کو کھانے کی پیشکش کرتے ہیں، آپ کے کھانے کے پیسے دیتے ہیں اور دوسروں کا بہت خیال بھی رکھتے ہیں۔‘


Summary: میکسیکو میں ایک شخص نے پرواز کے تاخیر کا شکار ہونے کے بعد نہ صرف ہوائی جہاز کا ہنگامی دروازہ کھولا بلکہ وہاں سے نکل کر ونگ پر چلنے لگے جس کے بعد انھیں گرفتار کر لیا گیا۔

جہاز کا ایمرجنسی دروازہ کھول کر ونگ پر چلنے والا شخص، جسے ساتھی مسافروں نے خوب سراہا

دنیا بھر میں ہزاروں افراد روزانہ ہوائی سفر کرتے ہیں بیشتر کا سفر پُر سکون اور آرام دہ گزرتا ہے لیکن کچھ سفر کسی نہ کسی وجہ سے یاد گار بن جاتے ہیں۔

آپ کی نظر سے ایسی خبریں تو ضرور گزری ہوں گی کہ کبھی اڑتے جہاز کی کھڑکی کا بڑا حصہ ٹوٹ کر نکل گیا،  کبھی جہاز کی پوری چھت ہی اڑ گئی، کبھی کسی مسافر کا باتھ روم میں بند ہو جانا اور کبھی پائلٹ کے کاک پٹ سے نکلتے ہی کاک پٹ کا دروازہ لاک ہو جانا۔

پروازوں کا تاخیر کا شکار ہونا بھی کوئی کم بڑی مشکل نہیں ہوتی اور یہ مسافروں کو اکثر کوفت کے ساتھ ساتھ غصّے میں بھی مبتلا کر دیتی ہے۔ کبھی کبھی تو مسافر بطور احتجاج کچھ بھی کر جاتے ہیں۔

ایسا ہی کچھ میکسیکو میں ہوا جہاں ایک شخص نے پرواز کے تاخیر کا شکار ہونے  کے بعد نہ صرف ہوائی جہاز کا ہنگامی دروازہ کھولا بلکہ وہاں سے نکل کر ونگ پر چلنے لگا، جس کے بعد اس کو گرفتار کر لیا گیا۔

اس شخص نے یہ حرکت اس وقت کی جب گوئٹے مالا سٹی جانے والا طیارہ ایئر کنڈیشننگ یا مسافروں کے لیے پانی کے بغیر کئی گھنٹے تک ائیرپورٹ پر موجود جہازوں کے راستے پر پھنسا رہا۔

میکسیکو انٹرنیشنل ایئرپورٹ کا کہنا ہے کہ اس حادثے میں کوئی جانی نقصان نہیں ہوا تاہم مسافر کو پولیس کے حوالے کر دیا گیا ہے۔

جہاز کے دیگر مسافروں نے ایک مشترکہ بیان میں کہا  ہے کہ اس شخص کو سب کی حمایت حاصل ہے۔

یہ واقعہ گذشتہ جمعرات کو تقریباً 11:30 بجے پیش آیا تھا، جب میکسیکو سٹی سے ایرومیکسیکو کے لیے پرواز تقریباً تین گھنٹے تاخیر کا شکار ہوئی۔

واقعے سے متعلق رپورٹ میں کہا گیا ہے کہ تاخیر ہوائی اڈے پر ہونے والے مینٹیننس کے کام کی وجہ سے ہوئی۔

بیان میں مزید کہا گیا کہ نامعلوم مسافر کے اس اقدام کے بعد طیارے کی تبدیلی ضروری ہو گئی تھی۔

یہ واضح نہیں کہ آیا یہ شخص اب بھی حراست میں ہے یا نہیں یا اسے کن الزامات کا سامنا کرنا پڑ سکتا ہے تاہم مسافروں نے اس واقعے کو مختلف انداز میں دیکھا۔

ساتھی مسافروں کی جانب سے ہاتھ سے لکھے گئے نوٹ میں کہا گیا ہے کہ ’ہنگامی دروازہ کھولنے والے مسافر نے یہ عمل سب کی حفاظت کے لیے اور سب کی حمایت کے ساتھ کیا کیونکہ تاخیر اور ہوا کی کمی نے مسافروں کی صحت کے لیے خطرناک حالات پیدا کیے تھے۔‘

انھوں نے لکھا کہ ’اس نے ہماری زندگیاں بچائیں‘ اور سوشل میڈیا پر تقسیم کیے گئے اس نوٹ میں ان کے نام اور دستخط بھی شامل کیے گئے ہیں۔

یاد رہے کہ مسافروں کے لیے جہاز کے دروازے کھولنا منع ہے کیونکہ یہ عمل دیگر مسافروں کے لیے خطرناک ثابت ہو سکتا ہے۔


Summary: انٹرپول کے مطابق ایشیا، مشرقی افریقہ، جنوبی امریکہ اور مغربی یورپ کے ہزاروں نوجوان مرد و خواتین کو کمپیوٹر سے متعلق نوکریوں کے جھوٹے وعدوں کے ذریعے سائبر جرائم کے ان کیمپوں میں کام کرنے کا لالچ دیا جاتا ہے۔

سائبر غلاموں کی فوج: تھائی لینڈ سے سرمایہ کاری کے پیغامات کیسے امیروں کو دیوالیہ بنانے کا باعث بنتے ہیں؟

وہ روی جیسے سمگل شدہ لوگوں کو ان سکیمز میں طویل عرصے تک کام کرنے پر مجبور کرتے ہیں۔ وہ جعلی آن لائن شناخت کا استعمال کرتے ہوئے خواتین کا روپ دھارتے ہیں اور امریکہ اور یورپ میں تنہائی کا شکار مردوں کو دھوکہ دیتے ہیں۔

اقوام متحدہ کے تخمینے کے مطابق صرف سنہ 2023 میں میانمار میں ایک لاکھ 20 ہزار سے زیادہ افراد اور کمبوڈیا میں مزید ایک لاکھ افراد کو ان سمیت دیگر آن لائن فراڈ میں کام کرنے پر مجبور کیا گیا تھا جن میں غیر قانونی جوئے سے لے کر کرپٹو کرنسی کی سکیمز شامل تھیں۔

روی ایک کمپیوٹر ماہر ہیں، جو شدت سے سری لنکا سے نکلنے کا راستہ تلاش کر رہے تھے اور وہ جس معاشی بحران میں گرے ہوئے تھے جب انھیں معلوم ہوا کہ کوئی شخص بنکاک میں ڈیٹا بیس سسٹم میں معلومات درج کرنے کے لیے نوکریوں کی پیشکش کر رہا ہے۔

تھائی لینڈ میں سپیشل انویسٹی گیشن ڈپارٹمنٹ کے ڈپٹی ڈائریکٹر جنرل پیا رکساکول نے کہا کہ ’ہمیں دنیا کے ساتھ بات چیت کرنے اور لوگوں کو ان جرائم پیشہ گروہوں کے بارے میں آگاہ کرنے کے لیے مزید کام کرنے کی ضرورت ہے تاکہ وہ ان گروہوں کے ہتھے نہ چڑھ سکیں۔‘

روی نے انکشاف کیا کہ انھیں خاص طور پر مغربی ممالک میں امیر مردوں کو نشانہ بنانے اور چوری شدہ فون نمبرز، سوشل میڈیا اور میسجنگ پلیٹ فارمز کا استعمال کرتے ہوئے ان کے ساتھ رومانوی تعلقات استوار کرنے کی ہدایت کی گئی تھی۔

اس سرگرمی کے پیمانے کا اندازہ لگانا مشکل ہے، لیکن یو ایس فیڈرل بیورو آف انویسٹی گیشن کی سنہ 2023 کی انٹرنیٹ کرائم رپورٹ سے پتا چلا ہے کہ امریکہ میں اس طرح کے 17 ہزار  سے زیادہ گھپلے ہوئے ہیں اور ان میں لوٹی جانے والی رقم 652 ملین امریکی ڈالر بنتی ہے۔

اس کے اکاؤنٹ کے مطابق روی کا کہنا ہے کہ اسے ایک مہینے کے بعد کسی دوسرے گینگ کو فروخت کر دیا گیا کیونکہ وہ ’کمپنی‘ جس کے لیے وہ شروع میں کام کرتے تھے دیوالیہ ہو گئی تھی۔ یہ آخری بار نہیں ہے۔ انھوں نے میانمار میں گزارے چھ ماہ میں تین مختلف گروہوں کے لیے ایک جبری مزدور کے طور پر کام کیا۔

انھوں نے انھیں جانے نہیں دیا اور ایک دن ان کی ٹیم کے لیڈر سے تصادم ہوا، جس کی وجہ سے انھیں سزا دی گئی۔ وہ انھیں ایک سیل میں لے گئے جہاں 16 دن تک انھیں تشدد کا نشانہ بنایا گیا۔

آخر کار گینگ لیڈر ان سے ملنے آیا اور انھیں سافٹ ویئر کے تجربے کی وجہ سے دوبارہ کام کرنے کا ’ایک آخری موقع‘ دیا۔


Summary: کنگنا کو اپنے بیانات کی وجہ سے سوشل میڈیا پر اکثر ٹرولنگ کا سامنا رہتا ہے اور حال ہی میں اب ان پر بیف (گائے کا گوشت) کھانے کا الزام لگا، جس کے بعد وہ وضاحت دینے پر مجبور ہو گئیں۔

کنگنا کو گائے کا گوشت کھانے سے متعلق وضاحت کیوں دینا پڑی؟

انڈیا کی مغربی ریاست مہاراشٹر میں کانگریس کے رہنما وجے واڈیٹیور نے الزام لگایا کہ کنگنا نے خود ہی اعتراف کیا اور سوشل میڈیا پر پوسٹ کیا کہ وہ بیف پسند کرتی ہیں اور بیف کھاتی ہیں لیکن اس کے باوجود بی جے پی نے انھیں لوک سبھا انتخابات کے لیے اپنا امیدوار بنایا۔

اس کے بعد کنگنا کو سوشل میڈیا پر ٹرول کیا جانے لگا اور لوگ ان کی پرانی پوسٹ نکال کر پوسٹ کرنے لگے جس کے بعد انھوں نے لکھا کہ ’میں گائے کا گوشت یا کسی اور قسم کا سرخ گوشت نہیں کھاتی۔ یہ شرمناک ہے، میرے بارے میں بالکل بے بنیاد افواہیں پھیلائی جا رہی ہیں۔‘

ایک صارف نے ’دی فلم سٹریٹ جرنل‘ کا سرورق شیئر کیا جس میں ایک مضمون میں کنگنا کے حوالے سے کہا گیا کہ ’ممنوع کھانے بہت مزیدار ہوتے ہیں، کنگنا کو بیف سٹیک بہت پسند ہے۔‘

اس کے بعد ہماچل پردیش حکومت میں وزیر کابینہ وکرمادتیہ سنگھ نے نامہ نگاروں سے بات کرتے ہوئے کہا کہ ’کنگنا خود کئی بار بیف کھانے کی بات قبول کر چکی ہیں۔ کانگریس رہنما انھیں بدنام نہیں کر رہے بلکہ وہ خود اس کے لیے ذمہ دار ہیں۔‘

یہ الزام اداکارہ کے لیے ممکنہ طور پر نقصان دہ ہے کیونکہ وہ آنے والے ہفتوں میں شمالی ریاست ہماچل پردیش میں بی جے پی کے امیدوار کے طور پر الیکشن میں حصہ لے رہی ہیں۔

وزیر اعظم نریندر مودی کی قیادت والی پارٹی بی جے پی ملک کی ہندو آبادی سے اپنی حمایت حاصل کرتی اور آنے والے انتخابات میں مضبوط کارکردگی کا مظاہرہ کرنے کے لیے تیار ہے۔

رناوت اور تنازعات کا چولی دامن کا ساتھ ہے۔ سنہ 2020 میں جب وہ ہندی سنیما میں اپنی شہرت کے عروج پر تھیں تو انھوں نے انڈسٹری میں لوگوں کے خلاف سنگین الزامات کا ایک سلسلہ شروع کیا۔

سنہ 2021 میں ٹوئٹر پر ان کا اکاؤنٹ تشدد پر اکسانے کے الزام میں معطل کر دیا گیا تھا، جب انھوں نے مودی پر اپوزیشن رہنماؤں کو ’قابو‘ کرنے پر زور دیا تھا۔

ہماچل پردیش میں پیدا ہونے والی کنگنا نے جب اداکاری کرنے کا ادارہ بنایا تو پہلے دہلی میں تھیٹر ڈائریکٹر اروند گوڑ سے اداکاری کا ہنر سیکھا اور پھر ممبئی چلی گئیں۔

اس فلم کے کردار نے کنگنا کو لائم لائٹ میں لایا۔ کنگنا نے اپنی پہلی ہی فلم میں اتنی اچھی اداکاری کی کہ انھیں فلم فیئر بیسٹ ڈیبیو کا ایوارڈ بھی ملا۔


Summary: ’ایکس‘ کو رواں سال فروری کی 17 تاریخ کو بند کیا گیا تھا تاہم حکومت کی جانب سے اس کی تصدیق نہیں کی جا رہی تھی۔ آخر کار حکومت کو عدالت کے سامنے ماننا پڑا کہ سوشل میڈیا پلیٹ فارم کو ان ہی کے احکامات پر بند کیا گیا تھا لیکن اس کی وجہ کیا بنی؟

قومی سلامتی کو خطرہ یا پی ٹی آئی کا بیانیہ، پاکستانی حکومت نے ایکس پر پابندی کیوں لگائی؟

پاکستان میں رواں برس انتخابات کے بعد سے ملک میں سوشل میڈیا پلیٹ فارم ’ایکس‘ (ٹوئٹر) کو بندش کا سامنا ہے اور اب ملک کی حکومت کی جانب سے بھی اس کے بند ہونے کی تصدیق کر دی گئی ہے۔

لیکن آخر کار حکومت کو عدالت کے سامنے ماننا پڑا کہ سوشل میڈیا پلیٹ فارم کو ان ہی کے احکامات پر بند کیا گیا تھا۔

’ایکس‘ پر پابندی کا معاملہ اسلام آباد ہائی کورٹ میں بھی اُٹھایا گیا تھا جہاں گذشتہ روز وزارتِ داخلہ کے حکام نے دورانِ سماعت چیف جسٹس عامر فاروق کو بتایا کہ سوشل میڈیا پلیٹ فارم کو انٹیلیجنس ایجنسیوں کی رپورٹس پر بند کیا گیا تھا۔

پاکستان وہ پہلا ملک نہیں جہاں ’ایکس‘ کو بند کیا گیا بلکہ اس فہرست میں روس، ایران، چین، میانمار، ترکمانستان اور شمالی کوریا جیسے وہ ممالک بھی شامل ہیں جہاں یا تو آمرانہ نظام نافذ ہے یا پھر ان پر جمہوری اقدار کی خلاف ورزی کرنے کے الزامات لگائے جاتے ہیں۔

پاکستانی وزیر کی جانب سے الزام عائد کیا گیا کہ ’ایکس‘ پر ملک دشمنوں سے فنڈنگ لے کر ’ریاست کے مفادات کے خلاف‘ استعمال کیا جاتا ہے اور معیشت کو بھی نقصان پہنچایا جاتا ہے۔

ان کا کہنا تھا کہ ’یہ پابندی میں سمجھتا ہوں کہ اصولی طور پر نہیں ہونی چاہیے لیکن جب ایسے بیانات آتے ہیں جو قومی سلامتی اور قومی مفاد کو نقصان پہنچاتے ہیں، اس کے خلاف حفاظت کیسے کی جائے؟ ہمارے پاس کیا میکنیزم ہے کہ اس کو روکا جائے؟‘

انھوں نے کہا کہ ’اس سے قومی سلامتی کو نہیں بلکہ حکومت کے بیانیے کو خطرہ ہوسکتا ہے کیونکہ سوشل میڈیا پر اسے چیلنج کیا جاتا ہے۔‘

انھوں نے بی بی سی اردو کو بتایا کہ ’بعض صورتحال میں، بعض جگہ پر ایسا ہوتا ہے کہ کوئی سکیورٹی سے متعلق معاملات ہو سکتے ہیں لیکن سوشل میڈیا کے پورے پلیٹ فارم کو قومی سلامتی سے جوڑ کر اسے بند کر دینے کی کوئی منطق نہیں۔‘

ان کے مطابق ’اس پابندی کی سب سے بڑی وجہ یہ ہے کہ پی ٹی آئی کے حامی سیاسی طور پر متحرک ہونے اور بیانیہ بنانے کے لیے سوشل میڈیا کا استعمال کرتے ہیں اور اس میں ایکس پاکستان میں بہت اہم ہے۔‘

تجزیہ کار ضیغم خان نے یہ بھی کہا کہ انھیں ذرائع نے بتایا ہے کہ حکومت کی جانب سے کسی ’فائر وال‘ کا انتظام کیا جائے تاکہ پورے سوشل میڈیا پلیٹ فارم کے بجائے منتخب اکاؤنٹس کو بلاک کیا جا سکے۔


Summary: ٹوئیٹر پر چلنے والے تازہ ترین ٹرینڈ میں صارفین آلٹ ٹیکس کا استعمال کرتے ہوئے اپنے چاہنے والوں کے ساتھ پیغامات شیئر کر رہے ہیں تاہم اس کا استعمال بینائی سے محروم افراد کے لیے مشکلات کا باعث بن رہا ہے۔

’کلک ہیئر‘: ایکس کا وہ فیچر جو ہر خاص و عام صارف کی توجہ حاصل کر رہا ہے

پچھلے کچھ روز سے ایکس (سابقہ ٹوئٹر) پر ایک نیا ٹرینڈ ’کلک ہیئر‘ چل رہا ہے جس میں سینکڑوں لوگ حصہ لے رہے ہیں۔

لیکن یہ کلک ہیئر ٹرینڈ ہے کیا اور کیسے اس کا استعمال کچھ افراد کے لیے مسائل کا سبب بن رہا ہے؟

اگر آپ ایکس کے صارف ہیں تو آپ نے شاید حال ہی میں دیکھا ہوگا کہ لوگ ایک تصویر شیئر کر رہے ہیں جس پر جلی حروف میں ’کلک ہیئر‘ (Click here) لکھا ہوتا ہے۔

دراصل آلٹ فیچر ایکس پر کافی عرصے سے موجود ہے مگر حال میں یہ کافی ٹرینڈ کر رہا ہے۔

نہ صرف عام صارفین بلکہ معروف شخصیات اور سپورٹس پیجز بھی اس فیچر کا استعمال کرتے ہوئے اپنے فالوورز کے ساتھ پیغامات شیئر کر رہے ہیں۔

پاکستان سپر لیگ کے 2024 ایڈیشن کی فاتح ٹیم اسلام آباد یونائیٹڈ نے اپنے آلٹ پیغام میں لکھا ہے کہ پی ایس ایل کی سب سے کامیاب ٹیم اپنے چاہنے والوں سے بہت پیار کرتی ہے۔

جبکہ کچھ صارفین اس فیچر کا استعمال کرتے ہوئے اپنے سیاسی خیالات اور پسند ناپسند کا اظہار کررہے ہیں۔

ایکس کے آلٹ ٹیکسٹ فیچرکی مدد سے کوئی بھی صارف تصویر شیئر کرتے وقت اس تصویر کی تفصیل لکھ سکتا ہے۔ صارفین اپنی کسی بھی تصویر کے بارے میں ایک ہزار حروف تک کا پیغام لکھ سکتے ہیں۔

ماہرین کا کہنا ہے کہ آلٹ ٹیکسٹ فیچر ان صارفین کے لیے کافی کارآمد ہوتا ہے جہاں انٹرنیٹ کی رفتار کم ہے اور تصویریں لوڈ ہونے میں مشکلات ہوتی ہیں۔

جہاں کئی صارفین اس فیچر کو اپنے دوستوں اور چاہنے والوں کے ساتھ پیغام شیئر کرنے کے لیے استعمال کررہے وہیں کئی افراد اس کے خلاف بھی ہیں۔

یہ پہلی مرتبہ نہیں کہ ایکس پر آلٹ ٹیکسٹ ٹرینڈ کر رہا ہے۔ اس سے پہلے سنہ 2023 میں بھی یہ ٹرینڈ کر چکا ہے۔

ماہرین کے مطابق آلٹ ٹیکسٹ فیچر کا ایک بڑا مقصد نابینا یا جزوی بینائی والے افراد کو انٹرنیٹ استعمال کرنے میں مدد دینا ہے۔

کسی بھی تصویر کے ساتھ آلٹ ٹیکسٹ یا آلٹرنیٹ ٹیکسٹ میں اس تصویر سے متعلق تفصیل درج ہوتی ہے جو نابینا یا جزوی بینائی والے افراد کو اس کے بارے جاننے میں مدد دیتی ہے۔

کونر سکاٹ گارڈنر بینائی سے محروم ہیں۔ بی بی سی سے بات چیت کے دوران انھوں نے کہا تھا کہ آلٹ ٹیکسٹ ان کے لیے بہت اہم ہے کیونکہ آن لائن پوسٹ کیے جانے والے بیشتر مواد کا انحصار تصاویر پر ہوتا ہے۔

ان کا کہنا ہے لوگ کافی معلومات تصاویر کے ذریعے شیئر کرتے ہیں، آیا وہ ٹیکسٹ ہو یا کوئی میم۔ انسٹاگرام جیسے پلیٹ فارم تو چلتے ہی تصاویر پر ہیں۔

وہ کہتے ہیں کہ آلٹ ٹیکسٹ انھیں اس تمام تصویری مواد تک رسائی فراہم کرتا ہے، اور ان کو انٹرںیٹ پر ایک مساوی تجربہ حاصل کرنے کے قابل بناتا ہے۔


Summary: برطانیہ میں سائبر فلیشنگ کے نئے قانون کے تحت ایک پیڈو فائل یعنی بچوں کی طرف جنسی رغبت رکھنے والے شخص کو قید کی سزا سنا دی گئی ہے۔

’سائبر فلیشنگ‘: برطانیہ میں 15 برس کی لڑکی کو اپنے عضو تناسل کی تصویر بھیجنے والے کو قید کی سزا

39 برس کے نیکولس ہاکس 15 برس کی لڑکی کو اپنے عضو تناسل کی تصویر بھیجنے کا جرم ثابت ہونے پر اس نئے قانون کے تحت جیل جانے والے پہلے مجرم بن گئے ہیں۔

بیسلڈن میں ایسیکس کے رہائشی جو کہ ایک ’رجسٹرڈ جنسی مجرم‘ ہیں نے ایک خاتون کو بھی ایسی عریاں تصاویر بھیجی تھیں۔

واضح رہے کہ انھیں آن لائن سیفٹی ایکٹ کے تحت سزا سنائی گئی ہے۔ یہ قانون 31 جنوری کو نافذ ہوا۔ تاہم سکاٹ لینڈ، جس کا الگ قانونی نظام ہے، میں یہ ایک دہائی سے زیادہ عرصے سے ایک جرم ہے۔

واضح رہے کہ سائبر فلیشنگ ایک ایسا عمل ہے جس میں عام طور پر ایک مجرم ایک آن لائن پلیٹ فارم ۔۔ میسجنگ ایپلی کیشنز اور سوشل میڈیا۔۔ کے ذریعے لوگوں کو غیر مناسب اور عریاں تصاویر بھیجتا ہے۔

نکولس ہاکس پہلے ہی ایک رجسٹرڈ جنسی مجرم تھے، جن کے بارے میں گذشتہ سال 16 سال سے کم عمر کے ایک بچے کے سامنے اپنے حساس جسم کے اعضا دکھانے جنسی تعلقات اور ’جنسی سرگرمی‘ کے لیے ’کمیونٹی آرڈر‘ دیا گیا تھا۔ ان کی یہ رجسٹریشن نومبر 2033 تک رہی۔

انھوں نے کہا کہ یہ قانون ڈیجیٹل کی دنیا میں جرم کرنے والوں کے خلاف استغاثہ کے ہاتھ مزید مضبوط کرتا ہے۔

ان کے مطابق جس طرح وہ لوگ جو حقیقت میں ایسے جرم کا ارتکاب کرتے ہیں اور پھر جس طرح کی کارروائی کا سامنا انھیں کرنا پڑ سکتا ہے بالکل اسی طرح وہ مجرم جو آن لائن ایسے جرائم کا ارتکاب کرتے ہیں اب سکرین کے پردے کے پیچھے چھپ کر قانون کی پکڑ سے نہیں بچ سکتے۔

ان کے مطابق ’ہم نے قانون میں تبدیلی کی ہے تاکہ اس طرح کی گھناؤنی حرکتیں کرنے والوں کو سلاخوں کے پیچھے دھکیلا جا سکے اور آج کی سزا ایک واضح پیغام ہے کہ اس طرح کے رویے کے سنگین نتائج نکلیں گے۔‘

سائبر فلیشنگ کے موضوع پر ایک کتاب کی مصنفہ پروفیسر کلیئر میک گلین نے بی بی سی ریڈیو 4 کے ’ٹوڈے پروگرام‘ میں اظہار خیال کرتے ہوئے کہا کہ انھیں خدشہ ہے کہ قانون میں اب بھی خامیاں موجود ہیں۔

سائبر فلیشنگ کے مسئلے کو گذشتہ سال بی بی سی ٹو کی ایک دستاویزی فلم میں زیر بحث لایا گیا تھا، جسے ’ایملی اٹیک: آسکنگ فار اِٹ؟‘ کا نام دیا گیا۔

’ٹوڈے پروگرام‘ میں بات کرتے ہوئے لوٹن سے تعلق رکھنے والی ایملی نے کہا کہ انھیں آن لائن ’ہزاروں‘ نامناسب اور عریاں تصاویر موصول ہوئیں مگر وہ چپ کر کے اس صدمے کو پی گئیں۔

ان کے مطابق ہمیں واقعی ایسے معاملات پر غور کرنے کی ضرورت ہے جنھیں ایک عرصے سے معمولی ہی لیا جاتا رہا ہے۔


Summary: ٹیکنالوجی میں ہونے والی ترقی اور دنیا بھر میں اربوں افراد کے سوشل میڈیا پلیٹ فارمز استمعال کرنے کے بعد اب یہ بات ایک بڑا موضوعِ گفتگو ہے کہ ان کسی شخص کی موت کے بعد اس کی آن لائن موجودگی کا کیا ہوگا۔

مرنے کے بعد فیس بُک سمیت ہمارے سوشل میڈیا اکاؤنٹس کا کیا ہوتا ہے اور اس ضمن میں وصیت کرنا ضروری کیوں ہے؟

’کچھ لوگ نہیں جانتے کہ میتھیو مر چکے ہیں۔ آج بھی جب ان کی سالگرہ کا دن آتا ہے تو سوشل میڈیا پر ان کی فرینڈز لسٹ میں موجود لوگ انھیں سالگرہ کی مبارکباد کے پیغامات بھیجتے ہیں۔ مجھے یہ سب اچھا نہیں لگتا۔‘

ٹیکنالوجی کے اس دور میں جب دنیا بھر میں اربوں صارفین فیس بُک، ٹوئٹر سمیت دیگر درجنوں سوشل میڈیا پلیٹ فارمز استمعال کرتے ہیں تو ایک بڑا موضوعِ گفتگو یہ بن چکا ہے کہ آن لائن موجود کسی شخص کی وفات کے بعد اس کے سوشل میڈیا اکاؤنٹس کا کیا ہو گا۔

چند سوشل میڈیا پلیٹ فارمز ایسے ہیں جو مرنے والے سوشل میڈیا صارف کے کسی قریبی رشتہ دار کی جانب سے صارف کی موت کی تصدیق کے بعد اکاؤنٹ کو بند کر دیتے ہیں جبکہ چند سوشل میڈیا پلیٹ فارمز متبادل ذرائع اختیار کرنے کا مشورہ دیتے ہیں۔

گوگل (یوٹیوب، جی میل اور گوگل فوٹوز کی مالک کمپنی ہے) اپنے صارفین کو یہ آپشن دیتا ہے کہ وہ اپنا غیر فعال اکاؤنٹ کی سیٹنگ میں یہ طے کر دیں کہ ایک خاص مدت تک ان کا اکاؤنٹ غیرفعال رہنے کے بعد کسی صارف کے اکاؤنٹ اور اس میں موجود ڈیٹا کے ساتھ کیا کیا جائے۔

بی بی سی ورلڈ سروس کے نمائندہ ٹیکنالوجی جو ٹائڈی کہتے ہیں کہ ’اس معاملے (موت کی صورت) میں ہر سوشل میڈیا پلیٹ فارم کا اپنا طریقہ کار ہے، لیکن تمام سوشل میڈیا کمپنیاں مرنے والوں کی پرائیویسی کو ترجیح دیتی ہیں۔‘

انھوں نے مزید کہا کہ نئے سوشل میڈیا پلیٹ فارمز جیسا کہ ٹک ٹاک اور سنیپ چیٹ پر اس ضمن میں کوئی انتظام یا گائیڈ لائنز موجود نہیں ہیں۔ یعنی اگر کوئی ٹک ٹاک یا سنیپ چیٹ صارف کی موت ہو جاتی ہے تو اس کے اکاؤنٹ کا کیا ہو گا۔

برطانیہ کی ڈیجیٹل لیگیسی ایسوسی ایشن کے بانی جیمز نورس نے اس بات پر زور دیا کہ ہر ایک کے لیے ضروری ہے کہ وہ سوشل نیٹ ورکس پر اپ لوڈ کیے جانے والے مواد کے بارے میں سوچے اور جب ممکن ہو تو بیک اپ بنائیں۔

ان کا کہنا ہے کہ اس بات کا منصوبہ بندی کرنا ضروری ہے کہ آپ کی موت کی صورت میں آپ کے سوشل میڈیا اکاؤنٹس کا کیا ہونا چاہیے۔ وہ صارفین پر زور دیتے ہیں کہ وہ اپنی ’ڈیجیٹل اور سوشل میڈیا وصیت‘  تیار کریں جس سے پتہ چلے کہ ان کے مرنے کے بعد ان کے اکاؤنٹس کا کیا جائے۔

لیکن اس کے باوجود ان کا خیال ہے کہ سوشل میڈیا پلیٹ فارم کسی مرحوم صارف کے سوگوار رشتہ داروں کے لیے اس عمل کو آسان بنا سکتے ہیں۔

’میرے خیال میں اپنے کسی پیارے کے موت کے سرٹیفکیٹ جیسے دستاویز کو مسلسل دیکھنا واقعی تکلیف دہ ہے۔ یہی وجہ ہے کہ میں ایسا کرنے سے گریز کر رہی ہوں کیونکہ یہ صرف ایک خوفناک کاغذ کا ٹکڑا ہے۔‘


Summary: پنجاب کی نو منتخب وزیر اعلیٰ مریم نواز شریف کی ایک ویڈیو وائرل ہوئی جس میں انھیں ایک خاتون پولیس افسر کا دوپٹہ ان کے سر پر جماتے دیکھا جا سکتا ہے جو کام کے دوران ان کے سر سے کھسک گیا تھا۔ سوشل میڈیا پر کچھ نے اس پر مریم کو شاباش دی۔ ان کے خیال میں یہ ان کا عوام میں وہی ’گھلنا ملنا‘ ہے جسے تبرک سمجھ کر قبول کیا جائے۔ جبکہ کچھ نے یہ کہا کہ ان کا ایسا کرنا خاتون کی ’پرسنل سپیس‘ کی خلاف ورزی تھی۔

مریم نواز کا پولیس اہلکار کے سر پر دوپٹہ ٹھیک کرنے پر کہیں شاباشی تو کہیں ’پرسنل سپیس‘ کی بحث

ایسے میں دل چاہتا ہے کہ پورے معاشرے کی ری بونڈنگ کر کے سمجھایا جائے کہ کسی کو کسی بھی مقصد سے چھونے سے پہلے ان کی اجازت لینا ضروری ہے۔ اسے  کہتے ہیں ’پرسنل سپیس‘ کا احترام۔ یعنی  ’فاصلہ رکھیں‘ ٹرکوں پر لکھے اس دو لفظی جملے میں آپ کے لیے بہترین سبق موجود ہے۔

حال ہی میں پنجاب کی نو منتخب وزیر اعلیٰ مریم نواز شریف کی ایک ویڈیو وائرل ہوئی جس میں انھیں ایک خاتون پولیس افسر کا دوپٹہ ان کے سر پر جماتے دیکھا جا سکتا ہے جو کام کے دوران ان کے سر سے کھسک گیا تھا۔

بحث کی ضرورت کیوں ہے۔ اس سوال کے جواب میں جینڈر سٹڈیز کی ماہر فرزانہ باری نے بی بی سی سے بات کرتے ہوئے کہا کہ ’پاکستان جیسے معاشرے کے سیاق و سباق میں جہاں خاتون کی عزت اس کے دوپٹے یا لباس سے جوڑی جاتی ہے، ایک با رسوخ عہدیدار کا سرکاری افسر کا دوپٹہ واپس سر پر رکھنا اس سوچ کو اور مضبوط کرے گا۔‘

نحل زہرہ، ایک ڈینٹسٹ ہیں۔ بی بی سی  نے اس بارے میں  بحیثیت ایک خاتون پروفیشنل ان کی رائے جاننا چاہی۔ ان کا پہلا رد عمل یہی تھا کہ اس میں کوئی بڑی بات نہیں ہے۔ دوپٹہ درست کر دیا تو اسے ’ایشو‘ نہ بنایا جائے۔ لیکن  جب ان سے پوچھا گیا کہ ان کے کام کے دوران ان کا مریض یا اس کا ’اٹنڈنٹ‘ ان کا ماسک یا لباس درست کرنے کی کوشش کرے تو ان کا رد عمل کیا ہو گا۔

صحافی مہر حسین نے اس بارے میں تبصرہ کرتے ہوئے کہا کہ ’چاہے یہ مریم نواز کا دوپٹہ ٹھیک کرنے کا واقعہ ہو یا اچھرہ میں خاتون کے لباس پر ان پر توہین مذہب کا الزام، یہ سب ہمیں یہی بتاتے ہیں کہ خاتون کیا پہنتی ہے یہ اس کا اپنا فیصلہ تصور نہیں کیا جاتا۔‘

لئیق نامی صارف نے لکھا کہ ’مریم نواز کا پولیس اہلکار کے سر پر دوپٹہ ٹھیک کرنے کے عمل کی سوشل میڈیا پر تشہیر ن لیگ کا دائیں بازو کی حمایت حاصل کرنے کے لیے تھی۔ اگر انھیں عورت کے پردے کا اتنا ہی خیال تو اسے ویڈیو کو سوشل میڈیا پر شائع ہی کیوں کیا گیا۔‘


Summary: سوشل میڈیا سائٹ ایکس (سابقہ ٹوئٹر) پر غلط معلومات کے پھیلاؤ سے نمٹنے والا ٹول ’کمیونٹی نوٹس‘ اس وقت پاکستان میں سیاست اور معلومات کے غلط استعمال کا ذریعہ بن چکا ہے۔ مسلم لیگ نواز، پاکستان کے نگران وزیراعظم اور صحافیوں سے متعلق کمیونٹی نوٹس شائع کرنے والے اکاؤنٹس کی جانب سے صرف ایک طرح کے بیانیہ سے متعلق ہی سیاق و سباق دیا جانا کیا محض اتفاق ہے یا یہ کوئی منظّم فعل ہے۔

سوشل میڈیا ’کمیونٹی نوٹس‘ کیا ہوتے ہیں اور یہ پاکستان میں سیاسی مخالفین کے خلاف کیسے استعمال ہو رہے ہیں؟

کیا آپ نے سوشل میڈیا پلیٹ فارم ’ایکس‘ کو استعمال کرتے ہوئے کبھی غور کیا ہے کہ اکثر پوسٹ کے نیچے آپ کو ایک مختصر تحریر ملے گی جس میں پوسٹ سے متضاد معلومات یا اس پوسٹ کو کرنے والے سے متعلق ایسی معلومات ہوں گی جو اس پوسٹ میں موجود معلومات کی سچائی یا مسند ہونے پر سوالیہ نشان لگا دیتی ہیں۔ اس مختصر تحریر کو کمیونٹی نوٹس کہا جاتا ہے۔ اور ایکس کے مالک ایلون مسک کے مطابق گمراہ کن اور جھوٹی خبروں سے نمٹنے کا بڑا مفید ’ہتھیار‘ ہے۔

لیکن سوشل میڈیا پر غلط معلومات سے نمٹنے والے کمیونٹی نوٹس اس وقت پاکستان میں خود سیاسی میدان بنا ہوا ہے، جہاں عمران خان کی جماعت تحریک انصاف اور اسے کے حامیوں پر الزام ہے کہ یہ مخالف جماعت مسلم لیگ نواز، نگراں وزیراعظم انوار الحق کاکڑ اور پی ٹی آئی کے ناقد صحافیوں کے پوسٹ کے نیچے کمیونٹی نوٹس کی شکل میں اپنا پراپیگینڈہ کر رہے ہیں۔

اکتوبر 2020 میں امریکی کانگریس پر سابق صدر ڈونلڈ ٹرمپ کے حامیوں کی جانب سے حملے کے بعد اس وقت ٹوئٹر، موجودہ ایکس، نے ’برڈ واچ‘ متعارف کروایا، جس کا مقصد زیادہ دیکھی جانے والی ٹویٹس پر اضافی سیاق و سباق دینا تھا تا کہ صارفین اس بات کا تعین خود کر سکیں کہ آیا ٹویٹ میں دی گئی معلومات صحیح ہیں بھی یا نہیں۔ تاہم یہ فیچر اس وقت چند ہی مغربی ممالک میں دستیاب تھا۔ اس کے بعد جب ایلون مسک نے ٹوئٹر کو خریدا تو ’برڈ واچ‘ کا نام تبدیل کر کے کمیونٹی نوٹس رکھ دیا اور اب یہ دنیا تمام ممالک میں دستیاب ہے۔

اس کے بعد آپ کا نوٹ ایکس پر اس پوسٹ کے نیچے شائع ہو جائے گا۔ مگر کام یہی نہیں ختم ہوتا۔ اس کے بعد اس پوسٹ کو پڑھنے والوں کو بھی اس نوٹ کو ریٹ کرنا ہو گا کہ آیا یہ سیاق و سباق دینے میں مددگار ثابت ہوا ہے یا نہیں۔ اگر زیادہ لوگ اس کو ’غیر مددگار‘ ریٹ کر دیتے ہیں تو ایکس اس کو پوسٹ کے نیچے سے ہٹا دیتا ہے اور اگر زیادہ صارفین اس کمیونٹی نوٹ کو ’مددگار‘ ریٹ کرتے ہیں تو یہ اس پوسٹ کے نیچے برقرار رہتا ہے۔ کمیونٹی نوٹس میں اپنا اندراج کرنے کے لیے لازم ہے کہ آپ نے کئی پوسٹ کو ایکس پر ریٹ کیا ہو۔

تو کیا یہ محض اتفاق ہے کہ ان مسلم لیگ نواز اور نگران وزیراعظم اور صحافیوں پر کمیونٹی نوٹس شائع کرنے والے اکاؤنٹس نے صرف ایک طرح کے بیانیہ سے متعلق ہی سیاق و سباق دیا یا اس میں کوئی منظّم کوشش بھی شامل ہے؟

یہ بات افسوسناک اور پریشان کن ہے کہ غلط معلومات کے پھیلاؤ سے نمٹنے والا کمیونٹی نوٹس اس وقت پاکستان میں سیاست اور معلومات کے غلط استعمال کا ذریعہ بن چکا ہے۔


Summary: تھوڑا عرصہ پہلے کی بات ہے کہ پیپلزپارٹی اور ن لیگ، پاکستان تحریکِ انصاف کو ’سوشل میڈیا کی جماعت‘ کا طعنہ دیتی تھیں لیکن پی ٹی آئی کو سوشل میڈیا جماعت کا طعنہ دینے والی جماعتوں کو اُس وقت ادراک نہ ہو سکا کہ اگلے الیکشن کا میدان ڈیجیٹل پلیٹ فارم قرار پائے گا۔

پی ٹی آئی کو ’سوشل میڈیا کی پارٹی‘ کا طعنہ دینے والی جماعتیں کیسے سوشل میڈیا پر ہی اس سے شکست کھا گئیں

لیکن ذرا توقف کریں! تھوڑا عرصہ پہلے کی بات ہے کہ پیپلزپارٹی اور ن لیگ پاکستان تحریکِ انصاف کو ’سوشل میڈیا کی جماعت‘ کا طعنہ دیتی تھیں۔

پھر بعد ازاں جب عمران خان نے ٹک ٹاک کا استعمال کیا تو دونوں جماعتوں کے بعض لیڈروں نے اُن کو ٹک ٹاک کا وزیرِ اعظم کہہ کر پھبتی بھی کَسی۔ پی ٹی آئی کو سوشل میڈیا جماعت کا طعنہ دینے والی جماعتوں کو اُس وقت ادراک نہ ہو سکا کہ اگلے الیکشن کا میدان ڈیجیٹل پلیٹ فارم قرار پائے گا۔

جس وقت خاتون اُمیدوار کو انتخابی مہم کے لیے ڈیجیٹل پلیٹ فارم کے اثر کی اہمیت کا اندازہ ہوا، اُس وقت بہت دیر ہو چکی تھی۔ نو فروری کی صبح جب اُس صوبائی حلقہ کا نتیجہ آیا تو پی ٹی آئی کا حمایت یافتہ اُمیدوار جو بالکل نیا چہرہ تھا اور جس نے ایک دِن بھی مہم نہیں چلائی تھی، اُس خاتون اُمیدوار جس نے تین سال گھر گھر مہم چلائی، پر سبقت لے گیا۔

ان مثالوں سے واضح ہوتا ہے کہ پی ٹی آئی نے جس موثر طریقے سے ڈیجیٹل پلیٹ فارم کا استعمال کیا، اُس نے ووٹرز کو قابو کیے رکھا۔ اس کے ساتھ ساتھ ووٹرز کی ذہن سازی ایک عرصہ سے مسلسل ہو رہی تھی۔

ڈیٹاورس کے سروے سے یہ واضح ہوتا ہے کہ حلقہ کے دیہی علاقوں میں جو ووٹرز سوشل و الیکٹرانک میڈیا کے انفلوئنس میں آ رہا تھا، اسے الیکٹرانک و سوشل میڈیا کے پلیٹ فارم پر زیادہ مواد پی ٹی آئی کے حوالے سے دیکھنے کو مل رہا تھا اور عمران خان کے خلاف متبادل آوازوں (جیسا کہ نواز شریف اور مریم نواز) کی کمی تھی۔ اگر یہ آوازیں تھیں بھی تو جذباتیت سے معمور ہرگز نہیں تھیں۔

اس حوالے سے ایک اہم ڈیجیٹل پلیٹ فارم ’ٹی سی ایم‘ کے ڈائریکٹر نیوز واحد علی کہتے ہیں کہ ’پی ٹی آئی ہمیشہ کی طرح سوشل میڈیا پر اپنی مہم میں جدت متعارف کروانے کے حوالے سے سبقت لے گئی، چاہے ورچوئل پاور شو ہو، ٹک ٹاک جلسہ ہو، روزانہ کی بنیادپر ٹوئٹر سپیس کا استعمال ہو یا عمران خان کی پرانی تقاریر کو دوبارہ براہ راست سوشل میڈیا پلیٹ فورمز پر چلانا ہو، یہاں تک کہ الیکشن کے بعد اے آئی کی مدد سے تیار کردہ عمران خان کی وکٹری سپیچ ہو۔‘

’خاص کر بلاول بھٹو کے پوڈکاسٹ کی سوشل میڈیا پر کافی دھوم رہی، جماعت اسلاامی کے کچھ امیدواروں نے ذاتی حیثیت خاص کر اسلام باد سے میاں اسلم اور کراچی سے حافظ نعیم کی سوشل میڈیا ٹیم کافی ایکٹو نظر آئی مگر تربیت یافتہ سٹاف نہ ہونے کی وجہ سے زیادہ مؤثر مہم نہ کر سکے۔ نمبر ون پر بلاشبہ پاکستان تحریک انصاف کی ٹیم تھی جس کا سب سے بڑا کارنامہ اپنے ووٹر کو سوشل میڈیا پلیٹ فارم سے پولنگ بوتھ تک نکال کر لانا تھا وہ بھی درست انتخابی نشان کی انفارمیشن کے ساتھ۔‘


Summary: صبح صبح جب میں نے اپنے ٹوئٹر ہینڈل پر بابر اعظم کا ٹرینڈ دیکھا تو یہ سوچنے پر مجبور ہوا کہ ہو نہ ہو انھوں نے بنگلہ دیش میں جاری بی پی ایل ٹی ٹوئنٹی لیگ میں کوئی کارنامہ انجام دیا ہے جس کا مجھے علم نہیں۔ پھر پتا چلا کہ وہ ایکس پر ایک سپیس میں فینز کے ساتھ بات چیت کر رہے ہیں۔

’مجھ سے زیادہ میری اہلیہ کو فکر ہے کہ بابر کی شادی کب ہو گی‘

جب ایک دو ٹویٹس دیکھے تو پتہ چلا کہ پاکستان کے سابق کپتان بابر اعظم نے بالی وڈ کے اداکار شاہ رخ خان کی ’آسک ایس آر کے‘ کی طرز پر ’آسک بابر اعظم‘ ہیش ٹیگ کے تحت اپنے مداحوں کے سوالوں کے جواب دینے کا ایک سلسلہ شروع کیا ہے۔

اگر شاہ رخ خان تحریری جواب دیتے ہیں تو بابر نے ٹوئٹر سپیس کے روپ میں اپنے مداحوں کے سوالوں کے زبانی جواب دیے جو کہ ان کے مداحوں کے لیے کسی خواب سے کم نہ تھا اور انھوں نے اپنے سوال کے جواب ملنے پر بے انتہا مسرت کا اظہار بھی کیا ہے۔

جواب میں بابر اعظم نے کہا کہ لوگوں نے تو ان کی شادی نہ جانے کتنی بار کروا رکھی ہے۔ یہ جواب سن کر مجھے معین اختر کا ایک شو یاد آ گیا جس میں وہ پاکستان کے سابق کپتان اور سابق وزیر اعظم عمران خان سے سوال کرتے ہیں کہ آپ کی شادی کب ہو رہی ہے اور انھوں نے بڑے ہی پر لطف انداز میں کچھ ایسا ہی جواب دیا تھا کہ وہ سو کر اٹھتے ہیں تو پتا چلتا ہے کہ ان کی شادی ہو چکی ہے۔

بہر حال ان سے ان کے مشکل حالات سے نمٹنے کے بارے میں بھی پوچھا گیا اور یہ بھی پوچھا گیا کہ سنہ 2016 اور سنہ 2024 کے بابر اعظم میں کیا فرق ہے تو انھوں نے اس کا جواب دیتے ہوئے کہا کہ ’ذہنیت، طرزعمل اور یقین کا فرق ہے۔ رکاوٹیں زندگی کا حصہ ہیں اور ان سے نکلنا اور انھیں پار کرنا اور ان کے لیے اپنے اعتبار سے کام کرنا اہمیت کا حامل ہے۔‘

ان سے انڈین پریمیئر لیگ (آئی پی ایل) اور پی ایس ایل کے درمیان بہتر ٹورنامنٹ کے بارے میں جو سوال ہوا اس پر انھوں نے اپنے ملک میں ہونے والی لیگ کا ساتھ دیا۔

بابر اعظم اپنی مخصوص شاٹ کور ڈرائیو کے لیے جانے جاتے ہیں۔ ان سے پوچھا گیا کہ ان کے نزدیک سب سے اچھا کور ڈرائیو لگانے والا کھلاڑی کون ہے تو انھوں نے سمتھ کا نام لیا جبکہ بہت سے صارفین کو یہ گمان تھا کہ وہ انڈین بیٹسمین وراٹ کوہلی کا نام لیں گے۔

بابر اعظم کا گذشتہ آسٹریلیا کا دورہ مایوس کن رہا جبکہ نیوزی لینڈ کے خلاف وہ لے میں نظر آئے۔ اب وہ بنگلہ دیش میں جاری لیگ بی پی ایل میں رنگپور رائیڈرز کے لیے کھیلتے ہوئے چار میچز میں 157 رنز بنا چکے ہیں اور سب سے زیادہ رنز بنانے والوں میں چوتھے نمبر پر ہیں۔


Summary: لاہور کے شاہدرہ ٹاؤن کے علاقے میں بہت ہی قلیل عرصے کے دوران دو ڈاکو خوف اور دہشت کی علامت بن کر سامنے آئے۔ لوگ ڈرتے تھے کہ ٹوپیاں پہنے وہ دونوں پھر کہیں سے نمودار ہوں گے، کسی کو لوٹیں گے، گولیاں چلائیں گے اور لوگوں کو زخمی یا قتل کر کے فرار ہو جائیں گے۔

لاہور کا ٹوپی گینگ: پولیس ’مردم شماری والی خواتین‘ کی مدد سے ’ڈاکوؤں‘ تک کیسے پہنچی؟

صرف دو ماہ میں انھوں نے پانچ افراد کو قتل کیا۔ ان میں ایک پولیس کانسٹیبل بھی شامل ہے۔ ایک اور پولیس کانسٹیبل اور بہت سے عام شہری ان کی گولیوں کا نشانہ بن کر زخمی ہوئے۔

وہ صرف ڈکیتی کے دوران مزاحمت یا پولیس سے اچانک سامنے ہو جانے پر ہی گولیاں نہیں چلاتے تھے۔ کم از کم تین افراد کو انھوں نے باقاعدہ منصوبہ بندی کے تحت ٹارگٹ کر کے قتل کیا۔

لاہور کی سٹی پولیس کے مطابق ’وہ دونوں چھلاوے کی طرح آتے، واردات کرتے، گولیاں چلاتے اور واپس جا کر شاہدرہ ہی میں چھپ جاتے۔‘

ان دونوں کا تعلق ’ٹوپی گینگ‘ سے بتایا جا رہا ہے۔ اس گینگ کے ارکان نے چوری، ڈکیتی یا قتل کی وارداتوں میں اس انداز سے ٹوپیاں پہن رکھی ہوتی ہیں کہ واردات کے دوران ان کا چہرہ دکھائی نہیں دیتا۔ اس کا مقصد اپنی شناخت چھپانا ہوتا ہے۔

پولیس کے مطابق دونوں ڈاکوؤں کو شک تھا کہ شہروز ان کے خلاف پولیس کو مخبری کرتا تھا۔ ڈکیتی اور قتل کے ان دو واقعات کے بعد پاکستان میں سوشل میڈیا پر ان دونوں ڈاکوؤں کے پولیس کے ہاتھوں مارے جانے کی خبریں سامنے آئیں۔

لاہور پولیس نے تصدیق کی کہ دونوں ڈاکوؤں کو ’پولیس مقابلے میں ہلاک کر دیا گیا۔‘ ان کی شناخت عباس اور حیدر علی بتائی گئی۔ دونوں کی عمریں 22 سے 24 سال کے درمیان ہیں۔

انھوں نے پہلی مبینہ ڈکیتی کی واردات رواں برس 31 جنوری کو کی جس میں یہ ایک راہگیر سے نقدی وغیرہ چھین کر فرار ہوئے اور جاتے ہوئے گولی مار کر اسے زخمی کر دیا۔ کچھ ہی روز بعد تین فروری کو انھوں نے مبینہ طور پر ڈکیٹی کے دوران فائرنگ کر کے ایک شخص کو قتل کیا۔

ٹوپی گینگ کے دونوں مبینہ ڈاکو زیادہ سے زیادہ عرصے تک پولیس کو خود سے دور رکھنا چاہتے تھے۔ پولیس کے مطابق انھیں شہروز نامی شخص پر شک تھا کہ وہ پولیس کو ان کے خلاف مخبری کر رہا ہے۔ مبینہ طور پر اپنی آخری ڈکیتی کی واردات میں 17 سالہ لڑکی کو قتل کرنے کے بعد انھوں نے شہروز کو بھی قتل کیا۔

ایس پی سٹی نے بتایا کہ جب پولیس دونوں مبینہ ڈاکوؤں کو گرفتار کرنے اس مقام تک پہنچی جہاں وہ چھپے ہوئے تھے تو پولیس کو دیکھ کر انھوں نے ’پولیس پر فائرنگ شروع کر دی۔ پولیس کے ساتھ اسی شوٹ آؤٹ میں دونوں ڈاکو ہلاک ہو گئے۔‘


Summary: سنہ 1241 میں منگولوں نے پہلی بار پنجاب پر چڑھائی کی۔ چاروں طرف لوٹ مار کا بازار گرم کر دیا۔ جو چیز سامنے آئی اسے برباد کیا۔

جب پنجاب کے عام لوگوں نے منگول حملہ آوروں کے خلاف لاہور شہر کا دفاع کیا

منگولوں نے پنجاب کو پہلی مرتبہ سنہ 1221 میں دیکھا۔

تیرہویں صدی کے فارسی مؤرخ قاضی منہاج سراج جوزجانی نے اپنی کتاب ’طبقات ناصری‘ (ترجمہ غلام رسول مہر) میں لکھا ہے کہ ’تاتاری لشکروں کے آنے کی خبر ملتان پہنچی تو یہاں کے والی ملک کبیر الدین ایاز نے اپنی عزت کی خاطر چَتر شاہی (بادشاہوں کے سر پر لگایا جانے والا بڑا چھاتا) کا انتظام کر لیا اور فوج جمع کر لی اور لڑائی کے لیے تیار ہو گئے۔‘

’ملک اختیار الدین قراقش کو جب اہل لاہور کے مختلف اور متفرق رجحانات کا علم ہو گیا اور انھوں  نے دیکھ لیا کہ قاضی اور ممتاز اصحاب فصیلِ شہر پر پہرہ دینے میں بہت کوتاہی کر رہے ہیں تو ساتھ ہی اندازہ ہو گیا کہ اس صورتِ حال کا انجام اچھا نہیں ہو سکتا اور ایسے شہر کی حفاظت ان کی طاقت سے باہر ہے۔‘

’ان میں سے ایک جواں مرد لاہور کے کوتوال تھے، جن کا نام آقسنقر تھا۔ اس جنگ و پیکار میں ہزار رستموں پر بھی ترجیح حاصل تھی۔ وہ اپنے متوسلوں کے ہمراہ برابر لڑتے رہے۔ دوسرے بہادر دین دار محمد تھے، جو لاہور میں میرِ اصطبل تھے۔ انھوں  نے اپنے بیٹوں اور متوسلوں کے ساتھ شہادت پائی۔‘

منہاج سراج لکھتے ہیں کہ تاتاریوں نے لاہور پر قبضہ کر لیا اور شہر کو برباد کر کے لوٹ گئے۔

عزیزالدین احمد لکھتے ہیں کہ کچھ مؤرخوں کا کہنا ہے کہ منگولوں نے لاہور پر پورا سال قبضہ جمائے رکھا اور شہر کے مظلوم عوام اور مضافات کی بستیوں کے سہارا لوگوں کو جی بھر کر لوٹا اور برباد کیا۔

’چغتائی خانات کے جھنڈے تلے منگولوں کو شمالی پنجاب میں مستقل موجودگی قائم کرنے میں زیادہ دیر نہیں لگی۔ سماجی اور سیاسی نظم و نسق کے مکمل طور پر تباہ ہونے کے علاوہ، قابل کاشت اراضی کا وسیع خطہ برباد ہو گیا اور گھاس کے میدان میں تبدیل ہو گیا کیونکہ خانہ بدوش منگول طرز زندگی سے وابستہ جنگی گھوڑے اور مویشی  دریائے سندھ کے علاقے میں داخل ہوئے۔‘

’(لاہور میں) مغل پورہ کے نواحی علاقے کی بنیاد منگول آباد کاروں نے رکھی ۔ دُوا چغتائی نے 1301 میں لاہور پر حملہ کیا۔ 1398 میں تیمور کی فوج کے دستے نے لاہور پر قبضہ کیا اور ایسا لگتا ہے کہ یہ شہر تب تک ویران پڑا تھا جب تک اسے مبارک شاہ نے 1422 میں دوبارہ تعمیر نہیں کیا۔ 1524 میں (ظہیر الدین) بابر کی فوجوں نے لاہور کو لوٹا۔‘


Summary: لاہور کی ایک مقامی عدالت نے اپنی پہلی بیوی سے تحریری اجازت اور اس ضمن میں درکار قانونی کارروائی مکمل کیے بغیر دوسری شادی کرنے والے شخص کو سات ماہ قید اور پانچ لاکھ روپے جرمانے کی سزا سُنائی ہے۔

لاہور میں بیوی کی اجازت کے بغیر دوسری شادی پر شوہر کو سزا: ’چار شادیوں کی اجازت کے ساتھ قانونی تقاضے بھی ہیں‘

اس معاملے کی ابتدا چار ستمبر 2021 کو اُس وقت ہوئی جب لاہور سے تعلق رکھنے والی ایک خاتون نے اپنے شوہر کے خلاف مقامی عدالت میں درخواست دائر کرتے ہوئے یہ مؤقف اختیار کیا کہ اُن کے شوہر نے اُن کی اجازت کے بغیر دوسری شادی کر لی ہے۔

فریقین کے دلائل سننے کے بعد لاہور کی فیملی کورٹ نے شوہر کو مسلم فیملی لا آرڈیننس 1961 کی دفعہ چھ کی خلاف ورزی کا مرتکب قرار دیا ہے۔ عدالت نے قرار دیا کہ اگرچہ مسلمان شخص کو ایک ہی وقت میں چار شادیاں کرنے کی اجازت ہے مگر اس کے لیے کچھ قانونی تقاضے بھی پورا کرنے ہوتے ہیں۔

آرڈیننس کی دفعہ 6 ایک سے زیادہ شادیوں سے متعلق ہے اور اس کے مطابق پہلی شادی کی موجودگی میں کوئی شخص دوسری شادی اس وقت تک نہیں کر سکتا جب تک کہ وہ آربیٹریشن کونسل (یونین کونسل) سے اس ضمن میں تحریری اجازت نامہ نہ حاصل کر لے۔

اس ضمن میں یونین کونسل میں دی جانے والی درخواست کے ساتھ درخواست گزار کو فیس جمع کروانی ہوتی ہے، پہلی شادی کی موجودگی میں دوسری شادی کرنے کی وجہ لکھنی ہوتی ہے اور ساتھ ساتھ یہ بتانا ہوتا ہے کہ نئی شادی کے لیے پہلی بیوی یا بیویوں سے اجازت حاصل کی گئی ہے۔

یہ درخواست موصول ہونے کے بعد کونسل درخواست گزار مرد اور اس کی پہلی بیوی کو اپنا ایک، ایک نمائندہ مقرر کرنے کے احکامات دیتی ہے اور معاملہ ثالثی کمیٹی کو بھیجا جاتا ہے۔ ثالثی کمیٹی نمائندوں کو سُن کر اگر  اس بات پر مطمئن ہو کہ دوسری شادی کرنے کی معقول وجہ موجود ہے تو دوسری، تیسری یا چوتھی شادی کا مشروط یا غیرمشروط اجازت نامہ جاری کر دیا جاتا ہے۔

آرڈینس کی دفعہ 6 کے مطابق اگر اوپر بیان کی گئی قانونی کارروائی مکمل کیے بغیر کوئی شخص شادی کرتا ہے تو اس کو پہلی بیوی کو فوری طور پر معجل و غیرمعجل مہر فوری طور ادا کرنا ہوتا ہے اور قانونی کارروائی کی جائے گی جس کی زیادہ سے زیادہ سزا ایک سال اور پانچ لاکھ تک جرمانہ ہو سکتی ہے۔

لاہور کی عدالت نے قرار دیا کہ چونکہ شوہر دوسری شادی سے قبل یہ تمام تر قانونی کارروائی پوری نہیں کر سکا اس لیے اسے سات ماہ قید اور جرمانے کی سزا سنائی جاتی ہے۔

اس سے قبل سنہ 2013 میں اسلامی نظریاتی کونسل نے حکومت پاکستان کو قانون سے دوسری شادی سے متعلقہ پیشگی شرائط اور قانونی تقاضوں کو ختم کرنے کی تجویز دی تھی اور کہا تھا کہ اسلام میں چار شادیوں کی اجازت دی گئی ہے اور اگر پہلی بیوی راضی نہ بھی ہو تو دوسری، تیسری یا چوتھی شادی کرنا غیرشرعی نہیں ہے۔


Summary: مئی 2001 کی ایک شام کو دریائے نیل پر تیرتی ایک کشتی پر کچھ افراد اکھٹے تھے لیکن کسی کو بھی علم نہیں تھا کہ کچھ ہی دیر بعد یہاں موجود افراد میں سے کچھ کی زندگیاں ہمیشہ کے لیے بدل جائیں گی۔ مگر ایسا کیا ہوا تھا اس کشتی پر اور یہ افراد کون تھے۔

قاہرہ 52: ’اقرار کرنے پر مجبور کیا گیا کہ ہم جنسی تعلق قائم کرنے کے پیسے لیتے ہیں‘

مئی 2001 کی ایک شام کو دریائے نیل میں ایک کشتی پر کچھ افراد اکٹھے تھے لیکن کسی کو بھی علم نہیں تھا کہ کچھ ہی دیر بعد یہاں موجود افراد میں سے کچھ کی زندگیاں ہمیشہ کے لیے بدل جائیں گی۔

’قاہرہ 52‘ کے نام سے مشہور مردوں کے ایک گروہ کو مئی 2001 کی ایک شام کو دریائے نیل میں اس کوئن بوٹ نامی کشتی سے گرفتار کیا گیا تھا۔

عمر نے بتایا کہ ’وہ ایک خوبصورت شام تھی، کشتی دریائے نیل پر دھیرے دھیرے تیر رہی تھی، سب لوگ وہاں خوش تھے، میں کشتی پر بنے ایک کیبن کی کھڑکی کے قریب کھڑا تھا اور پس منظر میں موسیقی اور چاند کے پانی پر پڑتے عکس نے اس کو مزید خوبصورت بنا دیا تھا۔

اس وقت کو یاد کرتے ہوئے انھوں نے بتایا کہ دوران حراست ایک سوال جو مجھ سے بار بار کیا گیا وہ یہ تھا کہ تم نے ایک مرد سے کتنی مرتبہ شادی کی ہے، جس پر میں حیران تھا کہ یہ کیسا سوال ہے اور اس کا کوئنز بوٹ سے کیا تعلق ہے۔ یہ سب کچھ بہت حوفناک تھا۔‘

واضح رہے کہ اس وقت مصر میں ہم جنس پرستی کے خلاف کوئی واضح قانون موجود نہیں تھا اور ان افراد پر برائی اور بے حیائی پھیلانے کا مقدمہ چلایا گیا۔ اور اپنی بے گناہی ثابت کرنے کے لیے انھیں ایسے تذلیل آمیز طبی معائنے کرنے کا کہا گیا جس کی کوئی سائنسی منطق نہیں تھی۔

عمر اس دن کو یاد کرتے ہوئے کہتے ہیں کہ ’یہ شاید مئی کے وسط کا ایک دن تھا جب میں جیل میں بیدار ہوا تو مجھے کہا گیا کہ تم آج رہا ہو کر گھر جا رہے ہو۔ اور میں پریشان ہو گیا۔ بعدازاں مجھے پتا چلا کہ میرے سزا ختم کر دی گئی ہے کیونکہ اس وقت کے امریکی صدر جارج ڈبلیو بش نے حسنی مبارک کو کہا تھا کہ اس 52 افراد کو چھوڑ دیا جائے۔‘

رہائی کے بعد کی زندگی کے بارے میں بات کرتے ہوئے عمر کہتے ہیں کہ رہائی کے بعد میں گلی سے نہیں گزر سکتا تھا، لوگ مجھے پر فقرے کستے، انگلی اٹھاتے تھے۔ کیونکہ مشرق وسطیٰ میں اس بات کو غلط اور معیوب سمجھا جاتا ہے۔

عمر کا کہنا ہے کہ جو کچھ آج سے 23 سال قبل ہوا اس کے برے خواب آج بھی انھیں آتے ہیں۔ وہ اس سب کے بعد مصر میں نہیں رہ سکے اور جلد ہی ہجرت کر کے برطانیہ آ گئے۔


Summary: یہ گھڑی ٹائیٹینک پر سفر کرنے والے ایک مسافر جان جیکب ایسٹر کی تھی اور اس کی نیلامی کا تخمینہ  150,000 پاؤنڈ لگایا گیا تھا۔

ٹائیٹینک: اس خوفناک رات مسافر کی ’فریز ہونے والی‘ سونے کی پاکٹ واچ نو لاکھ پاؤنڈ میں نیلام

ٹائیٹینک کے ایک امیر ترین مسافر کی سونے کی پاکٹ واچ نو لاکھ پاونڈز میں نیلام ہوئی ہے جو کہ اس کی مطلوبہ قیمت سے چھ گنا زیادہ ہے۔

یہ گھڑی ٹائیٹینک پر سفر کرنے والے ایک مسافر جان جیکب ایسٹر کی تھی اور  ولٹشائر میں ہونے والی اس کی نیلامی میں اسے 150,000 پاؤنڈ میں نیلام ہونے کا تخمینہ لگایا گیا تھا۔

یہ پاکٹ واچ ٹیکس اور فیس کی مد میں اخراجات ملا کر ایک اور ٹائیٹینک کے نوادرات کے برابر آ گئی ہے اور اس گھڑی کے خریدار کو  11 لاکھ 75 ہزار پاؤنڈ ادا کرنے ہوں گے۔ اس گھڑی کی نیلامی کرنے والے اینڈریو کا کہنا ہے کہ یہ ’عالمی ریکارڈ‘ ہے کیونکہ اس سے قبل ٹائیٹینک کے ایک نوادر کی نیلامی 11 لاکھ پاونڈز میں ہوئی تھی۔

اس نیلامی میں چمڑے سے بنا ایک وائلن کیس بھی نیلام ہوا جو اس شخص کا تھا جس نے سنہ 1912 میں جہاز کے ڈوبتے وقت ڈیک پر آرکسٹرا کی قیادت کی تھی۔ اس کی بولی دو لاکھ نوے ہزار پاؤنڈز میں لگی اور ٹیکسز اور دیگر فیس ملا کر اس کی قیمت تین لاکھ 66 ہزار بنی۔

14 اپریل 1912 کو ٹائٹینک برطانیہ کے جنوب میں واقع ساؤتھمپٹن کی بندرگاہ سے نیویارک جاتے ہوئے شمالی بحر اوقیانوس میں ایک برفانی تودے سے ٹکرا گیا تھا۔ اس واقعے میں 1500 سے زائد افراد اپنی جانوں سے ہاتھ دھو بیٹھے تھے۔

یہ حادثہ بحری تاریخ کے بدترین حادثوں میں سے ایک تھا اور اس واقعے پر بہت سی کتابیں، ڈرامے، گانے اور ہالی وڈ کی فلمیں بنائی گئی ہیں۔

برٹش ٹائیٹینک سوسائٹی کے چیئرمین ڈیوڈ بیڈرڈ کا کہنا ہے کہ ٹائیٹینک سے ملنے والی متعدد گھڑیاں جو اس خوفناک رات کو فریز ہو گئی تھیں اس والی گھڑی کو پھر سے چلایا گیا اور پھر یہ ایسٹر کے بیٹے وینسنٹ نے پہن لی۔

انھوں نے مزید کہا کہ جے جے ایسٹر  کی گھڑی کو دیکھنے کے قابل ہونا، یہ جانتے ہوئے کہ یہ اس کی جیب میں تھی جب اس نے اپنی جوان، حاملہ دلہن کو لائف بوٹ پر سوار کیا اور یہ ایک قابل ذکر بات ہے کہ وہ خود یہ جانتے ہوئے کہ وہ زندہ نہیں بچیں گے واپس ٹائیٹینک پر چلے گئے۔‘

تاہم ہم ٹائیٹینک کمیونٹی کے معاملے پر اس لحاظ سے خوش قسمت رہے کہ یہ اشیا لوگوں نے خرید لیں، چاہے یہ کروڑ پتی ہوں یا عام لوگ وہ بہت کشادگی کا مظاہرہ کرتے ہیں۔ وہ ان نوادرات کو  نمائش کے لیے لیز یا قرض پر دے دیتے ہیں۔

ہینری کے مطابق وائلن، جسے ٹائیٹینک کی یادگاروں کا ’نایاب اور سب سے مشہور ٹکڑا‘ سمجھا جاتا ہے، سنہ 2013 میں الگ سے نیلامی کی گئی تھی اور اس وقت کی ریکارڈ قیمت نو لاکھ پاؤنڈ میں فروخت ہوا تھا۔

بیگ اور گھڑی کو ہارٹلے کی آخری رسومات کے ایک نادر  موقعے پر نیلام کیا گیا جو لنکاشائر میں 18 مئی 1912 کو منعقد ہوا تھا۔


Summary: یہ حملہ حکومت مخالف انتہا پسندانہ عقائد سے متاثر ہو کر کیا گیا تھا اور اس بم دھماکے میں 168 افراد ہلاک اور سینکڑوں زخمی ہوئے تھے۔ اس وقت تک یہ امریکہ میں دہشت گردی کا سب سے مہلک حملہ تھا۔ یہ امریکی سرزمین پر کسی امریکی کی طرف سے کیا گیا آج تک کا سب سے ہولناک حملہ ہے۔

نائن الیون سے قبل امریکہ میں دہشتگردی کا سب سے بڑا حملہ جس میں سابق فوجی ملوث تھے

انھوں نے آواز دے کر پوچھا کہ وہاں کوئی ہے تو ان کے ایک دوست نے جواب دیا اور انھیں خبردار کیا کہ وہ وہاں سے حرکت نہ کریں۔ روتھ دیکھ نہیں سکتی تھی لیکن ان کے ارد گرد ملبہ بکھرا تھا اور وہ اس جگہ سے صرف ایک فٹ کی دوری پر تھی جہاں سے آٹھوں منزل کا حصہ منہدم ہو گیا تھا۔

وہ کہتے یں کہ ’ میرے خیال میں اس وقت سب نے ایک دوسرے کی طرف دیکھا اور جیسے سوال کیا کہ ’تمہارا ایک اور بم سے کیا مطلب ہے؟ اس وقت تک ہمیں یہ نہیں پتا تھا کہ یہ ایک بم دھماکہ ہے۔‘

اسے گھنٹوں تک اس کا احساس نہیں ہوا، لیکن دو فوٹوگرافروں نے اس عین اس لمحے کو قید کر لیا تھا۔ اوکلاہوما سٹی کے فائر فائٹر کی خاک اور خون میں لت پت بے جان بچی کو اٹھائے ہوئے کی تصویر اس دن سب سے مشہور ہوئی۔ وہ تصویر جسے ہم نے دوبارہ شائع نہ کرنے کے لیے فیصلہ کیا ہے، اس دن کے ظلم اور شہر کی بے گناہی دونوں کی عکاسی کرتی ہے۔

بدھ کے روز یہ اطلاعات پھیل گئیں کہ بم دھماکے کا تعلق کسی بین الاقوامی دہشت گرد تنظیم سے ہو سکتا ہے۔ لیکن آرین کو اس وقت اس بم دھماکے کا ذمہ دار کون تھا کی تفصیلات سے کوئی فرق نہیں پڑتا تھا۔

کیون میکولو دن بھر بم دھماکے کی جگہ پر کام کرتے رہے اور متاثرین کی مدد کرنے کی کوشش کرتے رہے، انھیں پتا نہیں تھا کہ ان کی اہلیہ کو زچگی کی حالت میں ہسپتال لے جایا گیا ہے۔ ان کا چوتھا اور سب سے چھوٹا بچہ جارڈن پیدا ہوا۔

کرس اور دیگر فائر حکام نے پہلا دن زندہ بچ جانے والوں کی تلاش میں گزارا۔ لیکن کچھ دنوں کے بعد، یہ واضح ہو گیا تھا کہ اب آپریشن بحالی کی طرف مڑ گیا تھا۔ انھیں اس کیفیت سے نکلنے میں کئی سال لگ گئے جس سے وہ گزرے تھے۔

اس کے بعد وہ یہ جان کر حیران رہ گئے کہ وہ ہمیشہ حراست میں رہا تھا اور شہر سے فرار ہونے کے دوران غیر متعلقہ الزامات کی وجہ سے اسے حراست میں لیا گیا تھا۔ وہ اور فوج کے ایک سابق ساتھی ٹیری نکولس، جنھوں نے اپنے حکومت مخالف خیالات کا اظہار کیا تھا، پر اگست 1995 میں قتل اور سازش کے الزامات میں فرد جرم عائد کی گئی تھی۔


Summary: آسٹریلیا نے ایک فرانسیسی شہری کو ان کی بہادری کی وجہ سے آسٹریلوی ویزا دینے کا وعدہ کیا ہے اور کہا ہے کہ وہ جب تک چاہیں آسٹریلیا میں رہ سکتے ہیں۔

شاپنگ مال میں چاقو بردار شخص سے لڑنے والے شخص کو ویزے میں توسیع اور آسٹریلین شہریت کی پیشکش

آسٹریلیا نے ایک فرانسیسی شہری کو اُن کی بہادری کی وجہ سے آسٹریلوی ویزا دینے کا وعدہ کیا گیا ہے جبکہ آسٹریلوی حکام کا کہنا ہے کہ وہ ’بہادر شہری‘ جب تک چاہیں آسٹریلیا میں رہ سکتے ہیں۔

رواں ہفتے جہاں ملک بھر میں اس واقعے پر غم و غصے کا اظہار کیا جا رہا ہے وہیں حملہ آور کو روکنے کی کوشش کرنے والے فرانسیسی شہری کو ملک میں مزید رہنے کے لیے ویزے کی مدت بڑھانے کی بھی باتیں کی جا رہی ہیں۔ ان کے عارضی ویزے کی معیاد آئندہ ایک ماہ میں ختم ہونے والا ہے۔

وزیر اعظم انتھونی البانی نے کہا ہے کہ وہ اس بات کو یقینی بنائیں گے کہ فرانسیسی شہری ڈیمین گیرو کے ویزا کی تجدید میں کوئی مسئلہ نہ ہو۔ انھیں کچھ لوگوں نے ’بولارڈ مین‘ بھی کہا ہے۔

انھوں نے منگل کو ایک پریس کانفرنس میں کہا: ’میں ڈیمین سے یہ کہتا ہوں کہ آپ کا استقبال ہے، آپ جب تک چاہیں یہاں قیام کریں۔‘

ایک سفید ٹی شرٹ میں ڈیمین گیرو کا سکلیٹر (خودکار زینہ) پر کاچی کا سامنا کرنے کا منظر دنیا بھر میں نشر کیا گیا ہے۔ ویڈیو میں یہ دیکھا جا سکتا ہے کہ وہ کس طرح سے اس کو روکنے کی کوشش کر رہے ہیں۔

مسٹر گیرو کا کہنا ہے کہ وہ اور ان کے ایک دوست سیلاس ڈیسپریو دونوں کنسٹرکشن ورکر ہیں۔ انھوں نے کہا کہ وہ حملہ آور کو دیکھ کر بغیر سوچے سمجھے حرکت میں آ گئے تھے اور یہ کہ بس یہ ان کا وقتی جوش کا نتیجہ تھا۔

ڈیمین گیرو نے اتوار کو آسٹریلوی ٹی وی نیٹ ورک ’چینل سیون‘ کے ساتھ ایک انٹرویو میں کہا کہ ’ہم نے اسے آتے دیکھا تو ہم سوچنے لگے کہ ہمیں اسے روکنے کی کوشش کرنی چاہیے۔‘

اس کے بعد ایک کرسی لے کر وہ کاچی کے پیچھے نچلی منزل کی طرف دوڑے۔ اسی وقت ایک پولیس افسر وہاں پہنچ چکے تھے جو کاچی کا پیچھا کر رہے تھے۔ جب اس نے مڑ کر اس پر چاقو سے حملہ کرنا چاہا تو اسی وقت پولیس افسر نے حملہ آور کو گولی مار کر ہلاک کر دیا۔

کوئینز لینڈ پولیس نے کہا ہے کہ وہ کئی سالوں سے مسلسل بٹی ہوئي زندگی گزار رہا تھا اور اسے پہلی بار 17 سال کی عمر میں دماغی بیماری کی تشخیص ہوئی تھی۔

نیو ساؤتھ ویلز پولیس نے سوموار کے روز کہا کہ بظاہر ’واضح‘ طور پر ایسا لگتا ہے کہ اس نے خواتین کو نشانہ بنایا ہے کیونکہ ہلاک ہونے والے چھ افراد میں سے پانچ خواتین ہیں۔

ملک کے سب سے بڑے اور مقبول ترین شاپنگ سینٹرز میں سے ایک پر ہونے والے حملے نے آسٹریلیا کو ہلا کر رکھ دیا ہے کیونکہ اس ملک میں اس طرح کے بڑے پیمانے پر قتل عام بہت کم ہوتے ہیں۔


Summary: چینی کمپنیوں نے تربیلہ ڈیم کے توسیعی منصوبے، داسو ہائیڈرو پاور پراجیکٹ اور دیامیر بھاشا ڈیم پر عارضی طور پر اپنا کام بند کر دیا ہے جس کی وجہ سے یومیہ اجرت حاصل کرنے والے مزدور بے روزگار ہو گئے ہیں۔

’مزدور عید سے پہلے بے روزگار ہوگئے‘: چینی انجینیئرز پر حملے کے بعد داسو ڈیم سیمت دیگر منصوبوں پر کام بند

اس پریشانی میں مبتلا عظمت زاہد صرف واحد مزدور نہیں ہیں بلکہ داسو ہائیڈرو پراجیکٹ پر کام کرنے والے تقریباً چھ سو مزدوروں کے سر پر بےروزگاری کے بادل منڈلا رہے ہیں۔ ان میں سے اکثریت مزدور کوہستان کے رہائشی ہیں۔

اس دوران منصوبے پر کام کرنے والے مزدوروں کی چینی کمپنی نے انھیں بتایا ہے کہ اب وہ عارضی طور پر کام روک رہی ہے اور جب دوبارہ ضرورت ہو گی تو ان کو بلا لیا جائے گا۔

تاہم تربیلہ ڈیم کے توسیعی منصوبے، داسو ہائیڈرو پاور پراجیکٹ اور دیامیر بھاشا ڈیم پر جو چین کی مختلف کمپنیاں کام میں مصروف تھیں انھوں نے اپنا کام عارضی طور پر بند کر دیا ہے۔

چین ہی کا عملہ مختلف تعمیراتی شعبوں کی نگرانی کرتا ہے۔ اب ان چینی کمپنیوں نے کام بند کردیا ہے جس وجہ سے داسو ہائیڈرو پراجیکٹ پر کچھ دنوں سے کام بند ہے۔

دیامیر بھاشا ڈیم کے ایک اہلکار کے مطابق چین اور پاکستان کی عسکری کمپنی ’ایف ڈبلیو او‘ مشترکہ طور پر کام کر رہے ہیں۔

دیامیر بھاشا ڈیم پر کوئی چار سو چینی سٹاف خدمات انجام دیتا ہے، جنھوں نے اپنا کام بند کیا ہوا ہے۔

ان کے ساتھ کوئی تین ہزار مقامی لوگ کام کرتے ہیں اور اب ان کو بھی یہ کہا گیا ہے کہ کام عارضی طور پر بند ہے۔  تاہم ایف ڈبیلو او اپنا کام کر رہی ہے۔

تربیلہ پراجیکٹ کی لیبر یونین کے رہنما اسلم عادل کا کہنا ہے کہ چین کی کمپنی نے توسیعی منصوبے پر کام روکنے کا اعلان کیا ہے۔

سنگھوا یونیورسٹی کے شعبہ ریسرچ اور نیشنل سٹریٹجی کے ڈائریکٹر کیو ایان فینگ نے چین کے میڈیا گلوبل ٹائمز سے بات کرتے ہوئے کہا ہے کہ حالیہ حملہ سنہ 2021 کے حملے کی طرز پر کیا گیا۔ ’پراجیکٹ (داسو ڈیم) دور دراز اور پہاڑی علاقے میں واقع ہے، جہاں پر مذہبی انتہا پسند اور دہشت گرد تنظمیں بہت فعال ہیں۔ اور ان کے حملہ کرنے کے انداز میں یکسانیت نظر آتی ہے۔‘

ان کا کہنا تھا کہ اب وقت آگیا ہے کہ اس حملے کے بعد پاکستان اپنی سکیورٹی کو بہتر کرے جو کہ ایک طویل اور مشکل کام ہے، جس کے لیے مشترکہ کوششوں کی ضرورت ہو گی۔ تاہم وہ کہتے ہیں کہ حملے کے اصل ملزمان کو بے نقاب کرنا باقی ہے۔

پشاور سے سکیورٹی اور گورنس کے امور پر نظر رکھنے والے صحافی لحاظ علی کہتے ہیں کہ چین کی کمپنیوں نے کام احتجاجاً روکا ہے۔

ان کے مطابق ’اب پاکستان کو چین کی حکومت اور ان کمپنیوں سے مذاکرات کرنا ہوں گے، جس کے بعد امید یہی ہے کہ چین کی کمپنیاں دوبارہ کام شروع کردیں گیں کیونکہ انھوں نے بھی بھاری سرمایہ کاری کر رکھی ہے۔


Summary: پاکستان کے صوبہ خیبر پختونخوا کے علاقے بشام میں منگل کو چینی انجینیئرز پر حملے کی اب تک کسی گروہ نے ذمہ داری قبول نہیں کی ہے۔ بعض مبصرین کا خیال ہے کہ اس کے پیچھے’فری لانس جہادی‘ بھی ہوسکتے ہیں جو باقاعدہ کسی کالعدم تنظیم سے وابستہ نہیں۔جبکہ پاکستان اور چین دونوں نے اسے دہشتگردی کا واقعہ قرار دیا ہے۔

پاکستان میں سی پیک منصوبوں پر کام کرنے والے چینی  کیوں نشانہ بن رہے ہیں اور یہ حملے کون کر رہا ہے؟

پاکستان کے صوبہ خیبر پختونخوا کے علاقے بشام میں منگل کو چینی انجینیئرز پر حملے کی اب تک کسی گروہ نے ذمہ داری قبول نہیں کی ہے۔ جبکہ پاکستان اور چین دونوں نے اسے دہشتگردی کا واقعہ قرار دیا ہے۔

مقامی پولیس کے مطابق اس حملے میں پانچ چینی انجینیئرز جبکہ ایک پاکستانی ڈرائیور ہلاک ہوئے ہیں۔ پاکستانی حکام نے اس واقعے کی شدید مذمت کی ہے اور وزیرِ اعظم شہباز شریف نے بھی چینی سفارتکاروں سے مل کر دکھ کا اظہار کیا۔ چین کی طرف سے اس حملے کی تحقیقات کا مطالبہ کیا گیا ہے۔

2021 میں بھی داسو منصوبے کے قریب چینی انجینیئرز کی بس پر حملہ ہوا تھا جس سے پاکستان اور چین میں کالعدم تحریک طالبان پاکستان (ٹی ٹی پی) سے جوڑا گیا تھا۔ اس حملے میں نو چینی شہریوں سمیت 13 افراد ہلاک ہوئے تھے جس پر دو ملزمان کو سزائے موت بھی سنائی گئی تھی۔

کسی گروہ کی جانب سے تاحال اس حملے کی ذمہ داری قبول نہ کیے جانے پر بعض مبصرین کا خیال ہے کہ اس کے پیچھے’فری لانس جہادی‘ بھی ہوسکتے ہیں جو باقاعدہ کسی کالعدم تنظیم سے وابستہ نہیں۔

صحافی احسان اللہ ٹیپو محسود کا کہنا ہے ’ان دونوں حملوں کی ذمہ داری کسی بھی گروہ نے قبول نہیں کی تھی بلکہ پچھلے حملے سے بھی کالعدم تحریک طالبان پاکستان (ٹی ٹی پی) نے دوری اختیار کی تھی۔ میں توقع کر رہا تھا کہ شاید یہ دولتِ اسلامیہ خُراسان کی کوئی کارروائی ہو لیکن اب تک ان کی جانب سے بھی ذمہ داری لینے کا کوئی بیان سامنے نہیں آیا۔‘

ان کا کہنا ہے کہ نام نہاد دولت اسلامیہ خُراسان والے کبھی بھی کسی حملے کی ذمہ داری فوری طور پر قبول نہیں کرتے۔ ٹی ٹی پی نے بھی حملے میں ملوث ہونے کی تردید کر دی ہے۔

احسان اللہ ٹیپو کا کہنا ہے کہ اب جن پر اس حملے میں ملوث ہونے کا شبہ ظاہر کیا جا رہا ہے وہ ایسے جہادی عناصر ہیں جنھیں فری لانسرز کہا جا سکتا ہے۔ یہ وہ لوگ ہیں جن کا تعلق ماضی میں جہادی تنظیموں سے تعلق رہا ہے جیسے کہ پاکستان طالبان کے ساتھ یا القاعدہ برصغیر کے ساتھ۔ آج کل وہ آزاد حیثیت میں کام کر رہے ہیں تو ان کو حملے آؤٹ سورس کیے جاتے ہیں اور ان کو اہداف دیے جاتے ہیں، اور وہ پھر خودکش حملہ آور بھرتی کرتے ہیں اور حملہ کر دیتے ہیں۔

احسان اللہ ٹیپو کا کہنا ہے کہ ’کچھ عرصے پہلے پاکستان میڈیا پر ایسی خبریں بھی چلیں تھیں کہ طارق بٹن خراب افغانستان میں مارا گیا ہے۔ لیکن جب ہماری ٹی ٹی پی یا افغان طالبان سے بات ہوئی تو انھوں نے اس خبر کی تردید کردی تھی۔ ہوسکتا ہے اس بار بھی اس حملے میں طارق بٹن خراب کا نام آئے کیونکہ یہ حملہ بھی داسو کے حملے جیسا ہی ہے۔‘


Summary: جب ریسکیو حکام کو بشام میں چینی انجینیئروں کی بس پر حملے کی اطلاع ملی تو وہ ٹھیک 12 منٹ میں جائے وقوعہ پہنچ گئے تھے۔ ایک ریسکیو اہلکار نے دیکھا کہ آگ لگنے سے لاشوں کی شناخت بھی مشکل ہوچکی تھی۔

’چار لاشیں مکمل جل چکی تھیں‘: بشام میں چینی انجینیئرز پر خودکش حملے کے عینی شاہدین نے کیا دیکھا

جب ریسکیو حکام کو بشام میں چینی انجینیئرز کی بس پر حملے کی اطلاع ملی تو وہ ٹھیک 12 منٹ میں جائے وقوعہ پہنچ گئے تھے۔ ایک ریسکیو اہلکار نے دیکھا کہ آگ لگنے سے لاشوں کی شناخت بھی مشکل ہو چکی تھی۔

خیال رہے کہ جولائی 2021 کے دوران داسو ڈیم کے منصوبے پر کام کرنے والے نو چینی انجینیئرز سمیت 13 افراد ہلاک ہوئے تھے۔ انسداد دہشتگردی کی ایک عدالت نے نومبر 2022 کے دوران اس حملے میں ملوث دو ملزمان کو سزائے موت سنائی تھی جن کا تعلق کالعدم تحریک طالبان پاکستان (ٹی ٹی پی) سے بتایا گیا تھا۔

وہ بتاتے ہیں جب وہ سڑک کی طرف آئے تو نالے میں گاڑی پڑی تھی اور گاڑی سمیت ہر طرف جھاڑیوں میں آگ لگی ہوئی تھی۔ ’پھر پولیس آئی اور لوگوں کو ایک طرف کر دیا۔ ریسکیو والوں نے آگ بجھانے کا کام شروع کیا۔‘

ایک ریسکیو اہلکار نے نام نہ ظاہر کرنے کی شرط پر بی بی سی کو بتایا کہ واقعے کی اطلاع ملنے کے 12 منٹ کے اندر ریسکیو حکام جائے وقوعہ پر پہنچ چکے تھے۔

ریسکیو اہلکار نے بتایا کہ انھوں نے پہلے گاڑی میں لگی آگ کو بجھایا اور اس کے بعد گاڑی سے لاشیں نکالیں۔ ان کی بھی شناخت نہیں ہو پا رہی تھی۔

جائے وقوعہ پر پہنچنے والے بشام کے مقامی صحافی عرفان حسین بتاتے ہیں کہ جب ریسکیو حکام آگ بجھانے میں لگے ہوئے تھے تو اسی دوران پولیس اور دیگر قانون نافذ کرنے والے ادارے اس مقام کو گھیرے میں لے چکے تھے۔ انھوں نے دیکھا کہ ’سڑک پر ایک گاڑی کے پرزے بکھرے پڑے تھے۔ انجن کہیں پڑا تھا اور باقی پرزے دور دور گرے ہوئے تھے۔ بظاہر ایسا لگ رہا تھا کہ یہ اس حملہ آور کی گاڑی ہو سکتی ہے جس میں بارودی مواد رکھا گیا ہوگا۔‘

عرفان حسین علی کے مطابق وہاں تفتیش کے دوران اہلکاروں نے کہا کہ یہ ہو سکتا ہے کہ حملہ آور جس گاڑی میں سوار تھا وہ وہاں رُکی ہوئی ہو اور جب چینی انجینیئروں کی گاڑی وہاں پہنچی تو اس پر حملہ کر دیا گیا مگر یہ بھی ہوسکتا ہے کہ حملہ آور کی کار سامنے سے آ رہی ہو۔

ٹی ایچ کیو ہسپتال بشام کے ڈاکٹر شاہ فہد کہتے ہیں کہ ڈرائیور اور ایک چینی کے علاوہ سارے افراد ایسے جل گئے تھے کہ شناخت کے قابل نہیں تھے۔ انھوں نے کہا کہ واقعے میں ایک چینی خاتون بھی ہلاک ہونے والوں میں شامل تھیں۔

جبکہ اس سے قبل کیچ سے متصل ضلع گوادر میں پورٹ اتھارٹی کمپلیکس پر بھی متعدد شدت پسندوں نے حملہ کیا تھا جسے پاکستانی حکام کے مطابق ناکام بنا دیا گیا تھا۔ اس حملے میں سرکاری حکام نے دو اہلکاروں کے مارے جانے کی تصدیق کی تھی جبکہ آٹھ حملہ آور بھی ہلاک کر دیے گئے تھے۔


Summary: ہیٹی ایک ایسا ملک جو اس وقت بدامنی کی وجہ سے مفلوج ہے اور ایک عبوری حکومت کے قیام کا منتظر ہے، ایسے میں  ہم اقتدار اور طاقت کی رسا کشی کی دوڑ میں شامل ان گینگ لیڈروں پر ایک نظر ڈالتے ہیں جو اس کی ڈوریں ہلا رہے ہیں۔

اسلحہ سمگلر، سزا یافتہ صدارتی امیدوار اور قتلِ عام کا ملزم: اُن طاقتور گینگ لیڈرز کی کہانیاں جو ہیٹی کی قیادت کرنا چاہتے ہیں

لیکن ان دونوں گینگ سربراہان کے ساتھ ساتھ ایک سابق باغی بھی ہیں جو حال ہی میں امریکہ کی ایک جیل سے رہا ہوئے ہیں اور اب وہ ملک کا صدر بننے کا ارادہ رکھتے ہیں، جو اس تمام تر پیچیدہ صورتحال کو مزید تڑکا لگانے کے مترادف ہے۔

ہیٹی ایک ایسا ملک جو اس وقت بدامنی کی وجہ سے مفلوج ہے اور ایک عبوری حکومت کے قیام کا منتظر ہے۔ ملک کے وزیراعظم طاقتور مافیا سربراہان کے دباؤ میں آ کر مستعفیٰ ہو چکے ہیں جب کے اس سے قبل وہ اپنے ہی ملک میں روپوش تھے۔

ایسے میں  ہم اقتدار اور طاقت کی رسا کشی کی دوڑ میں شامل اُن گینگ لیڈروں پر ایک نظر ڈالتے ہیں جو اِس وقت ملک کی ڈوریں ہِلا رہے ہیں۔

تاہم ان دونوں گینگ لیڈرز میں شہرت کی بھوک مشترک ہے لیکن ایزو اپنے سیاسی خیالات کو نشر کرنے کے بجائے میوزک ویڈیوز شائع کرنے کے لیے سوشل میڈیا کا استعمال کرتے ہیں۔ نوجوان گینگسٹر نے متعدد ریپ ویڈیوز جاری کیں اور ایک لاکھ فالوورز حاصل کرنے پر انھیں یوٹیوب کی طرف سے سلور بٹن سے بھی نوازا گیا ہے۔

رومین لی کور برسوں سے ہیٹی کے مافیا گروہوں کا مطالعہ کر رہے ہیں۔ وہ کہتے ہیں کہ جس چیز نے ایزو کو نمایاں کیا وہ یہ ہے کہ وہ پورٹو پرنس کی بندرگاہ اور سمندری راستوں پر کنٹرول حاصل کرنے میں اس کی کامیابی ہے۔ اس کامیابی کی مدد سے وہ ہتھیاروں کی تیز رفتار سمگلنگ کے قابل ہوا ہے۔

اقوام متحدہ کے مطابق ایزو نے منشیات کی سمگلنگ کے ذریعے پیسہ کمانے کے لیے ہیٹی کے ’کمزور سکیورٹی نظام‘ سے بھی فائدہ اٹھایا ہے اور مبینہ طور پر اس کی سمگلنگ کی کھیپ جنوبی امریکہ سے براہ راست ہیٹی کے علاقے ویلاج لای ڈائی میں پہنچتی ہیں جو اس کے زیر کنٹرول ہیں۔

گائے فلپ ایک اور سابق پولیس افسر ہیں جو بدمعاش بن گئے ہیں۔ 56 سالہ فلپ نے سنہ 2004 میں صدر برٹرینڈ آرسٹائڈ کے خلاف بغاوت کی قیادت کی تھی۔ سنہ 2016 میں ہیٹی میں انھوں نے سینیٹ کا انتخاب لڑا اور جیت گئے تھے لیکن اپنے عہدے کا حلف اٹھانے سے کچھ دن پہلے انھیں منشیات کی سمگلنگ کے الزام میں گرفتار کر کے امریکہ کے حوالے کر دیا گیا تھا۔

ان سے پوچھے گئے ایک سوال پر کہ کیا اُن کی جیل کی سزا صدارتی محل کے راستے میں رکاوٹ ثابت ہو سکتی ہے، انھوں نے کہا کہ ’(جنوبی افریقہ کے سابق صدر) نیلسن منڈیلا نے بھی جیل کاٹی تھی۔ (وینزویلا کے سابق صدر) ہوگو شاویز بھی جیل گئے تھے، (برازیل کے صدر لوئیز اناسیو لولا دا سلوا) بھی جیل میں تھے۔۔۔ اور اس لیے اگر میرے لوگ مجھ پر یقین اور بھروسہ کرتے ہیں، تو میں ان کا لیڈر بنوں گا۔ یہ میرے لوگوں پر منحصر ہے، کسی اور پر نہیں۔‘


Summary: لاطینی امریکی ملک ہیٹی کے دارالحکومت کے 80 فیصد علاقوں پر مختلف گینگز یعنی مسلح گروہوں کا قبضہ ہے جبکہ جیلوں پر ان کے دھاوا بولنے کے بعد ہزاروں قیدی کھلے بندوں گھوم رہے ہیں اور ایک گینگ لیڈر ملک کے وزیر اعظم کو کھلم کھلا دھمکیاں دے رہے ہیں اور ان کے استعفے کا مطالبہ کر رہے ہیں۔

’لاپتا‘ وزیراعظم، گینگ کی سربراہی کرنے والا سابق پولیس افسر اور ہزاروں مجرموں کا فرار: وہ ملک جہاں لاقانونیت کا راج ہے

لاطینی امریکہ کے ملک ہیٹی کے دارالحکومت کے 80 فیصد علاقوں پر مختلف گینگز یعنی مسلح گروہوں کا قبضہ ہے جبکہ جیلوں پر اُن مسلح گروہوں کے کارندوں کے حملے کے نتیجے میں ہزاروں قیدیوں کو رہا کروا لیا گیا ہے۔ گینگ لیڈر ملک کے وزیر اعظم کو کُھلم کھلا دھمکیاں دے رہے ہیں اور اُن کے استعفے کا مطالبہ کر رہے ہیں۔

دوسری جانب ہیٹی کی حکومت نے اتوار کے روز ملک میں ایک بڑی جیل پر مسلح گروہوں کے حملے کے بعد ملک میں تین روزہ ایمرجنسی نافذ کرنے کا اعلان کر دیا ہے۔ جیل پر حملے کے نتیجے میں کم از کم 12 افراد ہلاک ہوئے اور تقریباً 3700 سے زیادہ قیدی فرار ہونے میں کامیاب ہوئے ہیں

ہیٹی کے مسلح گروہ اِس وقت دارالحکومت ’پورٹو پرینس‘ کے تقریباً 80 فیصد حصے پر قابض ہیں اور یہاں گینگز کے ہاتھوں ہونے والے تشدد نے پورے ملک کو برسوں سے متاثر کر رکھا ہے۔

یہاں ہم اس بات پر نظر ڈال رہے ہیں کہ کس طرح مسلح گروپس اس ملک کے دارالحکومت اور دیگر علاقوں کے بڑے حصے پر غلبہ حاصل کر رہے ہیں۔

صدر موئسی کے دور میں بھی گینگز کی جانب سے تشدد عروج پر تھا لیکن اُن کے قتل سے پیدا ہونے والے طاقت کے خلا نے ان گروہوں کو مزید علاقوں پر قبضہ کرنے اور زیادہ بااثر بننے کا موقع دیا۔

صدر موئسی نے ایریل ہنری کو اپنے قتل سے کچھ عرصہ قبل اپنا وزیر اعظم نامزد کیا تھا۔ اور ان کے منتخب نہ ہو کر اس عہدے پر تعینات ہونے کی وجہ سے کچھ لوگ اُن کی قانونی حیثیت پر سوال اٹھا رہے ہیں۔

اقوام متحدہ کی انسانی ہمدردی کی کوآرڈینیٹر الریکا رچرڈسن کے مطابق دارالحکومت کا اسی فیصد حصہ اب ان گینگز کے کنٹرول میں ہے اور ان علاقوں میں رہنے والے لوگوں کو ’غیر انسانی‘ سطح کے تشدد کا سامنا ہے۔

سنہ 2022 میں گینگ لیڈر نے ’امن‘ کے لیے اپنا منصوبہ پیش کیا تھا جس میں یہ تجویز کیا کہ ان کے گینگ کے اراکین کو معافی کی پیشکش کی جائے اور ہیٹی کے 10 علاقوں کے نمائندوں کے ساتھ ایک کونسل بنائی جائے۔

اس وقت سے ہی وہ دباؤ بڑھا رہے ہیں۔ خود کو ایک ’انقلابی‘ کے طور پر پیش کرنے کی کوشش کر رہے ہیں اور ان سب کے پیچھے ان کا مقصد اپنے آپ کو ’ناجائز‘ لیڈر کی بدنامی سے نکالنا ہے۔

فی الحال یہ واضح نہیں ہے کہ ہیٹی کے وزیراعظم ہنری کہاں ہیں لیکن ہزاروں قیدی فرار ہونے کے ساتھ جی-9 کے طاقتور رہنما نے کھلے عام ان سے استعفے کا مطالبہ کر دیا ہے اور اس صورتحال کے باعث ملک میں فوری طور پر نظم و ضبط بحال کرنے کی کوشش اور بھی مشکل میں پڑ گئی ہے۔


Summary: برطانیہ میں ایک خاتون کو ہی ایمرجنسی سروس 999 پر اپنے پولیس افسر سابقہ ساتھی کی جانب سے گھریلو تشدد کا نشانہ بنائے جانے کی اطلاع دینے پر نہ صرف گرفتار کر لیا گیا بلکہ 18 گھنٹے ایک سیل میں بھی گزارنے پڑے۔

پارٹنر کی بدسلوکی کی اطلاع دینے پر متاثرہ خاتون ہی گرفتار: ’وہ جانور تھا، وہ مجھے انسان نہیں بلکہ اپنا غلام سمجھتا تھا‘

برطانیہ میں ایک خاتون کو ہی ایمرجنسی سروس پر اپنے سابقہ ساتھی اور پولیس افسر کی جانب سے گھریلو تشدد کا نشانہ بنائے جانے کی اطلاع دینے پر نہ صرف گرفتار کر لیا گیا بلکہ انھیں 18 گھنٹے ایک سیل میں بھی گزارنے پڑے۔

بی بی سی کو معلوم ہوا ہے کہ جس وقت ایوا نے اس پولیس افسر کے متعلق اطلاع دی تھی اسی عرصے کے دوران اس افسر کے ساتھ تعلق میں رہنے والی ایک خاتون افسر نے بھی اس پر اسی طرح کے الزامات لگائے تھے۔

ویسٹ مرشیا پولیس کا کہنا ہے کہ اس خاتون کی گرفتاری کا جائزہ لیا جا رہا ہے لیکن دونوں معاملات میں افسر کے طرز عمل کی تفتیش نہیں کی گئی اور نہ ہی کوئی مجرمانہ فعل ہوا۔

تاہم بی بی سی نے دو دیگر خواتین سے بھی بات کی ہے جو اس افسر کے ساتھ تعلقات میں تھیں اور دونوں نے کہا کہ انھیں اس کی جانب سے بدسلوکی کے ایسے ہی تجربات کا سامنا کرنا پڑا۔

اسی برس اکتوبر میں ایوا نے اس پولیس افسر سے اپنا تعلق ختم کر دیا لیکن ان دونوں کو گھر میں ہی رہنا پڑا جب تک اسے فروخت کیا جا رہا تھا۔ ایک ماہ بعد ایوا نے اپنے پولیس افسر ساتھی کی جانب سے ہراساں کرنے اور اس کے ساتھ زبانی اور مالی طور پر بدسلوکی کرنے کی  اطلاع پولیس کو دی۔

حالانکہ ایوا جس صورتحال میں تھی وہ ’انتہائی ناخوشگوار‘ تھی مگر ویسٹ مرشیا پولیس کا کہنا ہے کہ ان کے افسر نے کوئی مجرمانہ فعل نہیں کیا تھا۔ اسی دوران دوسری خاتون افسر نے بھی اس افسر کے بارے میں بدسلوکی اور زبردستی اس پر اپنا اختیار رکھنے کی اطلاع دی تھی۔

ایوا نے بتایا کہ دسمبر 2022 میں انھوں نے خوفزدہ ہو کر 999 پر کال کی لیکن افسران کے پہنچنے پر انھیں ہی حملے کے شبہ میں گرفتار کر لیا گیا۔

بی بی سی نے اس افسر کے بارے میں جن دیگر خواتین سے بات کی ہے ان میں سے ایک نے کہا کہ اسے پولیس میں نہیں ہونا چاہیے۔ ان کا کہنا تھا کہ ’انھیں (پولیس کو) تربیت دی جاتی ہے اور وہ جانتے ہیں کہ ان سے کیا توقع کی جاتی ہے۔ اسے بیج نہیں پہننا چاہیے۔‘

اس پولیس افسر کی ایک اور سابقہ ساتھی نے ہمیں بتایا کہ اسے آج بھی اس سے ڈر لگتا ہے۔

پولیس اور کرائم کمشنر جان کیمپین نے کہا کہ وہ سمجھتے ہیں کہ گھریلو زیادتی کے کچھ متاثرین پولیس کو اپنے تجربات کی اطلاع دینے میں آسانی محسوس نہیں کرتے۔

وہ کہتی ہیں کہ ’وہ اپنی طاقت کا استعمال کرتا ہے۔ مجھے نہیں لگتا کہ پولیس نے میری مدد کی تھی۔ جب میں نے مدد کے لیے فون کیا تو کوئی میری مدد کے لیے نہیں آیا بلکہ وہ آئے اور مجھے گرفتار کر لیا۔‘


Summary: برطانیہ کے علاقے ہڈرفیلڈ میں 15 مئی 2023 کو ایک دہرے قتل کی واردت پیش آئی۔ اس قتل کی واردات میں ایک شخص نے اپنی سابقہ بیوی اور اس کے ساتھ کو خنجر کے وار کر کے موت گھاٹ اتار دیا تھا۔ بی بی سی کو دستیاب پولیس کے سرکاری ریکارڈ کے مطابق پولیس کو اس ممکنہ دوہرے قتل کے بارے میں چار دن پہلے سے ہی مقتولہ نے خبردار کیا تھا۔

’وہ میرا اور بچوں کے گلے کاٹ دے گا‘ چار بچوں کی ماں کا قتل جس کی ’اطلاع‘ پولیس کو پہلے ہی دی گئی تھی

برطانیہ کے علاقے ہڈرفیلڈ میں 15 مئی 2023 کو ایک دوہرے قتل کی واردت پیش آئی۔ اس قتل کی واردات میں ایک شخص نے اپنی سابقہ بیوی اور اس کے ساتھی کو خنجر کے وار کر کے موت کے گھاٹ اتار دیا تھا۔

27 سالہ کیٹی ہگٹن اور ان کے ساتھی سٹیون ہارنٹ کو کیٹی کے سابقہ شوہر مارکوس اوسبورن نے اس رات خنجر سے حملہ کر کے قتل کیا تھا مگر بی بی سی کو دستیاب پولیس کے سرکاری ریکارڈ کے مطابق پولیس کو اس ممکنہ دوہرے قتل کے بارے میں چار دن پہلے سے ہی مقتولہ نے خبردار کیا تھا۔

بی بی سی کو دستیاب ریکارڈ کے مطابق کیٹی ہگٹن نے قتل سے چار روز قبل مغربی یورکشائر پولیس کو بتایا تھا کہ انھیں خطرہ ہے کہ مارکوس انھیں ’بری طرح زخمی یا قتل‘ کر دے گا۔

پولیس کا کہنا ہے کہ کیٹی کی جانب سے معلومات کے بعد ممکنہ حملے اور جرم کا جائزہ لیا جا رہا تھا اور کیٹی ہگٹن اور ان کے چار بچوں کو کس طرح تحفط فراہم کیا جائے اس بارے میں غور ہو رہا تھا کہ ان کے قتل کا واقعہ ہو گیا۔

وہ کئی برسوں سے اوسبورن کے ساتھ تعلقات میں تھیں لیکن اپریل 2023 کے آخر میں انھوں نے اسے چھوڑ دیا تھا۔ وہ 11 مئی کو ہڈرز فیلڈ کے مشرق میں ٹاؤن سینٹر ہارپ انگے میں اس کے بنا ہی اپنے آبائی گھر واپس آ گئی تھی۔

جس دن کیٹی ہگٹن پولیس سے مدد طلب کرنے گئی تھی اس کے ایک دن بعد 12 مئی کو ایک سوشل ورکر نے کرکلیس کونسل دفتر سے ان سے رابطہ کیا اور ان کی مدد کی پیشکش کی۔

جس کے بعد مغربی یارکشائر پولیس نے اوسبورن کو گرفتار کیا لیکن کچھ ہی دیر بعد اسے پولیس کی جانب سے گھریلو تشدد کے حوالے سے تنبیہ نوٹس دے کر چھوڑ دیا گیا۔ اس نوٹس کے مطابق وہ کیٹی ہگٹن سے رابطہ نہیں کر سکتا اور وہ ان کے معاملات میں مداخلت نہیں کر سکتا اور اس کی خلاف ورزی کرنے پر اسے دوبارہ گرفتار کیا جا سکتا ہے۔

اس کے اگلے دن اتوار 14 مئی کو کیٹی ہگٹن اپنے نئے ساتھی ہارنٹ کے ساتھ سنیما گئی اور انھوں نے سوشل میڈیا پر اپنی ایک تصویر شیئر کی اور اس کے بعد جب وہ دونوں ہارپ انگے کے علاقے پہنچے تو اوسبورن نے ان پر حملہ کر دیا۔

پانچ جولائی 2023 کو اس مقدمے کی سماعت کرنے والے جج کرل کے سی نے کہا کہ ’ یہ منصوبہ بندی کے ساتھ کیا گیا حملہ تھا، جو چند گھنٹے جاری رہا۔‘ پولیس کے مطابق اوسبورن نے کیٹی اور ہارنٹ کو تیز دھار ہتھیار سے نشانہ بنایا اور گھر پر موجود ایک اور شخص پر تشدد کیا۔

اگلے دن یعنی 15 مئی کو مقامی انتظامیہ اور دیگر ایجنسیوں کے اہلکار کیٹی ہگٹن کی جانب سے درج شکایت کا جائزہ لینے کے لیے ایک اجلاس میں شریک ہوئے تھے اور سرکاری ریکارڈ کے مطابق یہ ’ایک ہنگامی اجلاس تھا۔‘


Summary: انڈیا کی شمالی ریاست اتراکھنڈ کے شہر ہلدوانی میں جمعرات کی شام مبینہ طور پر غیر قانونی مسجد اور مدرسے توڑے جانے کے خلاف ہونے والے تشدد میں پانچ افراد ہلاک اور درجنوں زخمی ہوگئے ہیں۔

انڈیا: ریاست اتراکھنڈ میں مدرسے کی عمارت کو گرائے جانے پر پرتشدد ہنگامے، پانچ ہلاک

انڈیا کی شمالی ریاست اتراکھنڈ کے شہر ہلدوانی میں جمعرات کی شام مبینہ طور پر غیر قانونی مسجد اور مدرسے کو منہدم کیے جانے کے خلاف ہونے والے مظاہروں اور تشدد کے بعد بندوقوں کے سائے میں حالات پرامن ہیں۔

ضلعی پولیس کا کہنا ہے کہ ہلدوانی تھانہ کے علاقے میں غیر قانونی تعمیرات ہٹانے کے دوران پتھراؤ شروع ہو گیا تھا۔  یاد رہے کہ ہلدوانی کے علاقے بنبھول پورہ میں مبینہ طور پر غیر قانونی طور پر بنائے گئے مدرسہ کو منہدم کرنے کے دوران مقامی لوگوں نے پتھراؤ شروع کر دیا تھا جس کے بعد آگ بھی لگائی گئی۔ میونسپل ملازمین اور پولیس اہلکار مدرسہ کو ہٹانے کے کام میں مصروف تھے۔

بی جے پی رہنما نیہا جوشی نے اس تشدد کو ریاست میں حالیہ دنوں میں نافذ ہونے والے ’یونیفارم سول کوڈ‘ سے جوڑا ہے جس کی چند مسلمانوں نے مخلافت کی تھی اور مسلمانوں کے حقوق کی وکالت کرنے والی ایک تنظیم نے اس قانون کو ’غیر ضروری، نامناسب، باہم مخالف اور ناقابل عمل‘ کہا تھا۔

اس پراپرٹی کے بارے میں انھوں نے کہا کہ ’یہ ایک خالی جائیداد ہے، جس پر دو ڈھانچے بنائے گئے ہیں۔ یہ نہ تو کسی مذہبی ڈھانچے کے طور پر رجسٹرڈ ہیں اور نہ ہی ان کو کہیں بھی تسلیم کیا گیا ہے۔ ان ڈھانچے کو مدرسہ کہا جاتا ہے، جبکہ کچھ لوگ انھیں ’نماز پڑھنے کی جگہ‘ (مسجد) کہتے ہیں۔ دستاویزات میں ان کا کوئی قانونی وجود نہیں ہے۔‘

جمعرات کو ہونے والے تشدد کے دو دن بعد ہلدوانی میں کرفیو نافذ کر دیا گیا ہے اور دیکھتے ہی گولی مارنے کے احکامات جاری کر دیے گئے ہیں۔ انٹرنیٹ کنکشن بند ہیں اور لوگوں کو کچھ پتہ نہیں کہ باہر کیا ہو رہا ہے۔

انتظامیہ کی کارروائی کا ذکر کرتے ہوئے انھوں نے کہا کہ ’پچھلے چار پانچ دنوں سے پولیس اس علاقے میں آ رہی تھی اور وہ بتا رہی تھی کہ مدرسے اور مسجد کو ہٹا دیا جائے گا۔ جمعرات کی صبح انتظامیہ کے لوگ جے سی بی (بلڈوزر) مشین لے کر یہاں پہنچے۔ میں یہاں چھ بجے کے قریب پہنچا تو معلوم ہوا کہ یہاں پتھراؤ ہو رہا ہے اور کچھ گاڑیوں کو آگ لگا دی گئی ہے۔‘

اتراکھنڈ کے وزیر اعلیٰ پشکر سنگھ دھامی جمعہ کی دوپہر ہلدوانی پہنچے اور بنبھول پورہ میں ہنگامہ آرائی میں زخمی ہونے والی خواتین پولیس ٹیم اور دیگر پولیس اہلکاروں، انتظامیہ، میونسپل کارپوریشن کے ملازمین اور صحافیوں کی خیریت دریافت کی۔

ان تنظیموں کی جانب سے کہا گیا ہے کہ ’ہلدوانی کے علاقے ’ملک کا باغ‘ میں انتظامیہ کی جانب سے ایک غیر منصفانہ کارروائی میں ایک مسجد اور ایک مدرسے کو زبردستی مسمار کردیا گیا، جس کے خلاف احتجاج کرنے والی مقامی خواتین پر پولیس نے لاٹھی چارج کیا، جس کے بعد ماحول پرتشدد ہو گیا۔


Summary: کانگریس پارٹی نے گزشتہ سال اپنی حکومت بناتے ہوئے اپنے منشور میں وعدہ کیا تھا کہ وہ پوری طاقت کے ساتھ ان خلاقیات کا درس دینے اور سرِ عام لوگوں پر تشدد کرنے والے افراد سے سختی سے نمٹے گی اور ان واقعات کا خاتمہ کیا جائے گا۔

ہندو لڑکے سے ملنے جانے والی مسلمان لڑکی پر ’تشدد اور گینگ ریپ‘: ’اخلاقیات کا درس دینے والوں کی غیر اخلاقی حرکات‘

خاتون نے بتایا کہ اس کے بعد انھیں ہوٹل سے سات مسلم افراد نے اغوا کیا اور انھیں قریبی ویران جگہ پر لے گئے جہاں اگلے 24 گھنٹوں تک انھیں ریپ کا نشانہ بنایا جاتا رہا۔

جب یہ دونوں ہوٹل کے کمرے میں موجود تھے تو باہر سے چند لوگ کمرے میں مرمت کی غرض سے داخل ہونے کی کوشش کی روکے جانے پر ان لوگوں نے زبردستی کی اور ہوٹل کے کمرے میں داخل ہو گئے۔

انھیں یہ کہتے سُنا جا سکتا ہے ’میں نے ان سے بھیک مانگی، میں نے کہا کہ مُجھے جانے دیں، لیکن انھوں نے میری ایک نہ سُنی۔ میں ان کے قدموں میں گر گئی اور التجا کی کے میری عزت پر ہاتھ نہ ڈالا جائے۔‘

پولیس نے اس بارے میں کسی بھی قسم کی کوئی تفصیل نہیں بتائی کہ ان خاتون کے ساتھ ہوٹل میں موجود دیگر مذاہب کے لوگ کون تھے اور اُن کے ساتھ خاتون کا کیا تعلق ہے۔‘

یہ دونوں کرناٹک حکومت کی بے روزگاری الاؤنس سکیم یووا ندھی کے لیے اپنا اندراج کرانے کے لیے آئے تھے۔ ہنگل معاملے کی طرح اس معاملے میں بھی جن نو لوگوں پر تشدد کا الزام لگایا گیا ہے، وہ سبھی مسلم برادری سے ہیں۔

انھوں نے مزید کہا کہ ’لڑکی کے ساتھ ہاتھا پائی کے بعد، اسے ایک ویران جگہ پر لے جایا گیا اور مبینہ طور پر جنسی زیادتی کا نشانہ بنایا گیا۔ ان انتشار پسند عناصر کی موجودگی اور اس واقعہ کے بعد یہ گمان ہونے لگا ہے کہ ریاستی حکومت موجود ہے بھی یا نہیں؟

بسوراج بومئی نے کہا کہ ’چیف منسٹر سدارامیا، جو اخلاقی درس دینے والوں کے حق میں بات کرتے ہیں، اس خاص واقعے پر خاموش کیوں ہیں؟ کیا اس کی وجہ یہ ہے کہ شرپسندوں کا تعلق اقلیتی برادری سے تھا؟ سدارامیا کو اس واقعے پر اپنا موقف واضح کرنا چاہیے۔‘

ہیٹ ڈیٹیکٹر نامی ایک ایکس ہینڈل پر لکھا گیا کہ ’پولیس نے کرناٹک کے دارالحکومت بنگلورو سے 256  کلومیٹر دور چکمگلورو میں دو مسلم نوجوانوں پر حملہ کرنے کے الزام میں ایک ہندوتوا گروپ سے وابستہ چار لوگوں کو گرفتار کیا ہے۔‘

حملہ آوروں نے ایک ہندو لڑکی کے ساتھ مسلم نوجوانوں کی موجودگی پر اعتراض کیا اور اُن پر حملہ کیا گیا۔ یہ واقعہ سی سی ٹی وی کیمروں میں ریکارڈ ہوگیا اور چاروں افراد کو گرفتار کرلیا گیا۔ جن نوجوانوں پر حملہ کیا گیا انھیں ہسپتال میں داخل کرایا گیا ہے۔


Summary: انتہا پسند ہندو تنظیموں کے ارکان نے اس فلم کے کچھ حصوں پر اعتراضات اٹھائے ہیں۔ انھوں نے اس سین پر بھی اعتراض کیا جہاں اداکارہ بریانی پکانے سے قبل نماز ادا کر رہی ہیں۔

’برہمن عورت کی بریانی پکانے سے قبل نماز‘ نیٹ فلکس نے ’ہندوؤں کے مذہبی جذبات مجروح‘ کرنے والی فلم ہٹا دی

ایک انڈین فلم، جسے ’ہندوؤں کے مذہبی جذبات مجروح‘ کرنے پر شدید تنقید کا نشانہ بنایا گیا، کو ریلیز کے چند دن بعد ہی نیٹ فلیکس سے ہٹا دیا گیا ہے۔ نیٹ فلیکس کا کہنا ہے کہ تامل فلم ’اناپورنی‘ کو اس کے لائسنسر کی درخواست پر ہٹایا گیا۔

اس فلم میں اداکارہ نیانتھرا کو ایک ہندو برہمن عورت کے روپ میں دکھایا گیا ہے، جنھیں شیف بننے کا شوق ہے۔

فلم کی کہانی کے مطابق نیانتھرا خاندان کے مذہبی عقائد کے خلاف جاتی ہیں۔ وہ گوشت کھاتی ہیں اور اسے پکانا بھی سیکھ رہی ہیں۔

سخت گیر ہندو تنظیموں کے ارکان نے اس فلم کے کچھ حصوں پر اعتراضات اٹھائے ہیں۔ انھوں نے اس سین پر بھی اعتراض کیا جہاں اداکارہ بریانی پکانے سے قبل نماز ادا کر رہی ہیں۔

کچھ ہندوؤں نے اس منظر پر بھی ناراضی کا اظہار کیا جہاں ایک مسلمان کردار کہتا ہے کہ ہندوؤں کے دیوتا رام بھی گوشت کھاتے تھے۔

اداکارہ نیانتھرا اور اس فلم سے جڑے دیگر دو افراد کے خلاف انڈین ریاست مدھیہ پردیش میں مقدمہ بھی درج کیا گیا ہے۔

خیال رہے کہ حالیہ برسوں میں ہندوؤں کے سخت گیر ہندو گروپوں کی طرف سے کئی فلموں پر یہ اعتراضات عائد کیے گیے ہیں کہ ان میں مذہبی جذبات کو مجروح کیا گیا۔

سنہ 2021 میں ایمازون کے پرائم شو ’تان دیو‘ (Tandav) نے بھی اس وقت معافی مانگی جب ان پر یہ الزام عائد کیا گیا کہ انھوں نے ہندو دیوتاؤں کی تضحیک کی۔

تامل فلم ’اناپورنی‘ کو یکم دسمبر کو تھیٹرز میں ریلیز کیا گیا، جس پر ناقدین کی طرف سے ملے جُلے ’ریویوز‘ سامنے آئے۔ اس فلم کو اس وجہ سے سراہا بھی گیا کہ اس میں ایک دقیانوسی خاندان سے ایک خاتون کو دکھایا گیا، جو اپنے خوابوں کی تکمیل کی جستجو میں ہے۔

اس فلم کی منظوری انڈیا کے سینسر بورڈ نے دی، جوعوامی نمائش کے لیے فلموں کا جائزہ لیتا ہے مگر اس پر تنازع اس وقت شروع ہوا جب لوگوں نے اسے نیٹ فلیکس پر دیکھا، جہاں اسے 29 دسمبر کو ریلیز کیا گیا۔

گذشتہ ہفتے رمیش سولنکی کی جانب سے ممبئی میں فلم کے خلاف شکایت بھی درج کروائی گئی تاہم ابھی تک پولیس نے اس پر کوئی مقدمہ درج نہیں کیا۔

جمعرات کو رمیش سولنگی اور وی ایچ پی کے ترجمان نے زی انٹرٹینمنٹ انٹرپرائزز کا ایک معافی نامہ شیئر کیا۔ زی سٹوڈیوز کی اس کمپنی کا بھی فلم بنانے میں اشتراک تھا۔

زی سٹوڈیوز نے یہ بھی کہا کہ پروڈیوسر فلم کے بارے میں خدشات کو دور کریں گے اور نیٹ فلکس کے ساتھ مل کر فلم کو اس کے پلیٹ فارم سے ہٹانے کے لیے کام کر رہے تھے۔

کچھ لوگوں کا کہنا ہے کہ وہ اس بات پر خوش ہیں کہ یہ فلم نیٹ فلیکس سے ہٹا دی گئی لیکن کچھ ایسے بھی ہیں جو اس معاملے پر خوش نہیں ۔


Summary: نوکری ٹھکرا کر یا نوکری چھوڑ کر اپنا کاروبار شروع کرنے کا فیصلہ شاید ماضی میں کبھی اتنا عام نہیں تھا جتنا اب ہے اور جین زی یعنی وہ لوگ جو  1996کے بعد پیدا ہوئے، اس ٹرینڈ کو لیڈ کر رہے ہیں۔کیا وجہ ہے کہ پاکستان سمیت دنیا بھر میں یہ ٹرینڈ تیزی سے بڑھ رہا ہے؟

’اپنا باس خود بننے کی خواہش یا آمدن کے محدود مواقع‘ جنریشن زی نوکری کیوں نہیں کرنا چاہتی؟

نوکری کو ٹھکرا کر یا نوکری کو چھوڑ کر اپنا کاروبار شروع کرنے کا فیصلہ شاید ماضی میں کبھی اتنا عام نہیں تھا جتنا اب ہے۔

جنریشن زی یعنی وہ لوگ جن کی پیدائش 1996 کے بعد ہوئی ہے وہ تبدیلی کے اس رجحان کو لیڈ کر رہے ہیں۔ کیا وجہ ہے کہ دُنیا بھر کی طرح پاکستان میں بھی یہ رجحان تیزی سے بڑھ رہا ہے؟

خاص طور پر اکثر نوجوان ان دنوں بس یہ چاہتے ہیں کہ کوئی انھیں یہ نہ کہے کہ میاں آفس آنے میں اتنی دیر کیوں کی یا جو کام آپ کے ذمے لگایا تھا وہ کیوں نہیں ہوا۔ اب تو نوجوان ملازمت سے دور بھاگنے کی کوشش میں ہیں اور بس ایک لیپ ٹاپ اور اچھے انٹرنیٹ کی مدد سے دُنیا کو ایکسپلور کرنا چاہتے ہیں۔

برطانیہ کے ایک بڑے مالیاتی ادارے لائڈز بینک کے ایک وسیع سروے میں سامنے آیا ہے کہ جنریشن زی کے نوجوانوں میں سے 60 فیصد کا کہنا تھا کہ وہ نوکری چھوڑ کر خود اپنا کوئی کام شروع کرنا چاہیں گے۔

انھوں نے بی بی سی کو بتایا کہ وہ ہمیشہ سے کسی کے لیے کام کرنے کے خیال سے متفق نہیں تھیں اور انھوں نے دوران تعلیم ہی طے کر لیا تھا کہ انھیں نوکری نہیں بلکہ اپنا کام شروع کرنا ہے۔

وہ بتاتی ہیں کہ سب سے پہلا اعتراض خاندان کی جانب سے تھا تاہم ان کا ماننا ہے کہ اب کاروبار کرنا بہت آسان ہو گیا ہے، بس ایک لیپ ٹاپ اور وائی فائی ہونا چاہیے اور آپ پوری دنیا کے لوگوں سے جڑ سکتے ہیں۔

سلمان شاہد کہتے ہیں کہ ’اپنا باس خود‘ بننے کی بات تو ایک مذاق سے شروع ہوئی تھی، لیکن وہ اب حقیقت کا روپ دھار رہی ہے۔ اب نوجوان انٹرنشپ اور فری لانسنگ کو اس لیے ترجیح دیتے ہیں کہ اس کام کے اوقات میں لچک ہے اور گھر سے کام کرنے کی وجہ سے ان کا سفر پر اٹھنے والا خرچ بھی کم ہو رہا ہے اور اپنے کام کا معاوضہ بھی اچھا مل رہا ہے۔

سلمان شاہد سمجھتے ہیں کہ پاکستان میں ملازمت کے حالات اتنے خراب ہیں کہ چار برسوں تک یونیورسٹی سے تعلیم حاصل کرنے والے نوجوان (جس نے اپنی تعلیم پر 15-20 لاکھ خرچ کیے ہیں) اگر 35-40  ہزار کی ماہانہ تنخواہ والی نوکری (وہ بھی کسی کی مہربانی سے) لے کر خوش ہو رہا ہے تو یہ اس نوجوانوں کے ساتھ انتہائی زیادتی ہے جو ہمارا معاشرہ اپنے نوجوانوں کے ساتھ کر رہا ہے۔

نوکری کا فائدہ یہ ہے کہ اس سے ہر مہینے آپ کے ہاتھ میں ایک تنخواہ آتی ہے، آپ کو یہ فکر نہیں ہوتی کہ کمپنی کو کیسے چلانا ہے، پیسے کہاں سے آئیں گے اور طے شدہ اوقات میں کام کرنے سے آپ گھر والوں کو بھی وقت دے پاتے ہیں مگر آمدن محدود ہوتی ہے اور بڑھنے کے مواقع بھی بہت محدود ہوتے ہیں۔


Summary: یو پی بورڈ میں ٹاپ کرنے والی طالبہ پراچی کہتی ہیں کہ ’اس ٹرولنگ کو دیکھ کر مجھے لگتا ہے کہ اگر مجھے ایک یا دو کم نمبر ملتے تو بہتر ہوتا۔‘ انھوں نے اپنی تصاویر پر بنائے جانے والے میز پر ردعمل دیا کہ انھوں نے اب سوشل میڈیا کا استعمال بند کر دیا ہے اور محض پڑھائی پر توجہ دے رہی ہیں۔

’اگر میں ٹاپ نہ کرتی تو لوگ میری شکل پر توجہ نہ دیتے‘

پراچی کہتی ہیں کہ ’اس ٹرولنگ اور ہجوم کو دیکھ کر مجھے لگتا ہے کہ اگر مجھے ایک یا دو نمبر کم ملتے تو بہتر ہوتا۔ اگر میں ٹاپ نہ کرتی تو لوگ میری شکل پر توجہ نہ دیتے۔

پراچی نے سوشل میڈیا دیکھنا چھوڑ دیا ہے تاکہ ٹرولنگ جھیلنی نہ پڑے۔ تاہم انھوں نے ٹرولرز کا شکریہ ادا کیا ہے کہ سوشل میڈیا نے انھیں اتنی کم عمر میں اتنا مشہور کر دیا ہے۔

پراچی کی والدہ ممتا نگم کہتی ہیں کہ ’ہم نے اس بات پر زیادہ توجہ نہیں دی کہ ہماری بیٹی کے اوپری ہونٹوں پر بال بڑھ گئے ہیں۔ مجھے اپنی بیٹی اس طرح پسند ہے۔ میں نے کبھی اسے پارلر لے جانے کا سوچا بھی نہیں تھا۔‘

وہ کہتی ہیں کہ ’مجھے افسوس ہے کہ لوگوں نے ہماری بیٹی کی صلاحیتوں کے بجائے اس کی جسمانی شکل پر زیادہ توجہ دی، ٹرول کیے جانے کے فوراً بعد ہم نے اپنی بیٹی کو بٹھایا اور نہایت شائستہ انداز میں سمجھایا کہ ان تمام چیزوں کی ذمہ داری آپ خود لیں گی۔ یہ آپ کو بالکل متاثر نہ ہونے دیں کیونکہ ہمارے گھر میں کوئی بھی سوشل میڈیا کو دیکھنے کے لیے فون نہیں اٹھا رہا۔‘

پراچی نے کہا ’ٹاپ کرنے کے بعد میں تھوڑا سا دباؤ بھی محسوس کر رہی ہوں کہ اب لوگوں کی توقعات بڑھ گئی ہیں۔ اس لیے مجھے بہت محنت کرنی پڑے گی۔ میرے پاس ٹرول پڑھنے کا وقت نہیں ہے۔ میں ان لڑکیوں کو بھی بتانا چاہوں گی۔ جن کی جسمانی ساخت عام لوگوں سے تھوڑی مختلف ہے، ان کے لیے ہر چیز کو نظر انداز کر کے مطالعہ کرنا بہت ضروری ہے۔‘

ہیمنت کا کہنا ہے کہ ’میں ایک انسٹاگرام صارف ہوں۔ میں نے پراچی کے لیے کی گئی زیادہ تر پوسٹس کا جواب دیا ہے۔ لوگوں نے مجھے بہت گالیاں بھی دی ہے اور نازیبا الفاظ بھی استعمال کیے ہیں۔ لیکن ہم پراچی کے حق میں مسلسل لکھ رہے ہیں۔ اسے ابھی بہت طویل سفر طے کرنا ہے۔‘

پراچی کے دوسرے ہم جماعت گیانیندر ورما کا کہنا ہے کہ ’جب لوگ پراچی کو سوشل میڈیا پر ٹرول کر رہے تھے تو ہم سب نے مل کر یہ مہم شروع کی تھی۔ گھر بیٹھے بغیر جانے کسی کو ٹرول کرنا بہت آسان ہے۔ ٹرول کرنے والا پراچی نگم کا ریکارڈ نہیں توڑ سکتا۔‘

گیانیندر کا مزید کہنا ہے کہ ’اب گاؤں کے ہر گھر میں ایک فون ہے۔ ہر کسی نے یہ ٹرول دیکھے ہوں گے۔ جن لڑکیوں کی جسمانی ساخت حیاتیاتی وجوہات کی وجہ سے قدرے مختلف ہے، ان کے والدین اپنی بیٹیوں کو کیسے تعلیم دیں گے؟ وہ صرف یہ سوچیں گے کہ یہ کیا ہے؟ پڑھائی کا استعمال کرتے ہوئے، اگر اس کا نام لیا جائے گا تو اس کی بیٹی کو ٹرول کا سامنا کرنا پڑے گا۔‘